
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


APOSTOLICAE SUB PLUMBO LITTERAE 


DE CATHEDRALIS ECCLESIAE ATERRADENSIS ERECTIONE 


BENEDICTUS EPISCOPUS 
SERVUS SERVORUM DEI 


AD PERPETUAM REI MEMORIAM 


Romanis Pontificibus nil unquam magis cordi fuit quam spiritua- 
libus fidelium necessitatibus pro casuum adiunctis providere; atque 
idcirco, si quasdam noverunt dioeceses, quarum Episcopi ob nimiam 
ipsarum amplitudinem gregi adesse, prout oporteret, et consulere non 
possent, eisdem, multiplicatis Pastoribus, subvenire non omiserunt. 

Cum igitur venerabilis frater hodiernus Archiepiscopus Marian- 
nensis suppliciter postulaverit ut, ob suorum fidelium bonum et com- 
modum, nova dioecesis erigeretur per divisionem suae archidioecesis, 
quae, etsi tribus abhinc annis iam dismembrata fuerit, adhuc amplissime 
patet, et precibus eius auctoritas quoque accesserit venerabilis fratris 
Nuntii Apostolici in Brasiliana Republica, Nos oblatas preces benigne 
excipiendas censuimus. Quamobrem de consulto dilectorum filiorum 
Nostrorum S. R. E. Cardinalium Sacrae Congregationi Consistoriali 
praepositorum et suppleto, quatenus opus sit, quorum intersit vel sua 
interesse praesumant consensu, de Apostolicae potestatis plenitudine et 
facultate quoque utentes Romano Pontifici et Sanctae Sedi reservata 

in Apostolicis sub plumbo Litteris, quarum initium est Ad universas 
Orbis Ecclesias sub datum diei vigesimae septimae mensis aprilis anni 
Domini millesimi octingentesimi nonagesimi secundi, libere novam 
ineundi in Brasilia circumscriptionem dioecesum, quoties id expedire 
visum fuerit, territorium archidioecesis Mariannensis bifariam dividi- 
mus; in parte orientali ipsam archidioecesim Mariannensem coarctamus, 
in parte vero occidentali, ubi oppidum Aterrado exstat, novam dioecesim, 
Aterradensem nuncupandam, perpetuo erigimus erectamque declaramus 
in eum, qui sequitur, modum. Praeprimis circumscripta dioecesi Marian- 
nensi usque ad fines orientales paroeciarum vulgo Formiga, Porto Real, 
Dores de Judaya et Abaede, hae paroeciae cum reliqua territorii parte, 
quae ad occidentem vergit et hucusque ad archidioecesim Mariannen- 
sem pertinebat, tribuentur novae dioecesi Aterradensi, cui insuper adii- 
cientur duae paroeciae, nempe S. Hieronymi et S. Francisci, a dioecesi 
Uberabensi avulsae, Ordinario assentiente; ita nempe ut nova dioecesis 
constiterit sequentibus paroeciis: Aterrado, Arcos, Abaede, Dores do 
Iudaya, Formiga, Piwmehy, Pimenta, Perobas, S. Ioéo da Gloria, S. Roque, 
Bambuhy, S. Gothardo, Tiros, Morada nova, Porto Real, Arcado, S. Jero- 
nimo et S. Francisco. 

Sedem vero et cathedram episcopalem dioecesis noviter erectae 
constituimus in oppido Aterrado, quod proinde ad civitatis episcopalis 
honorem evehimus cum iuribus et privilegiis, quibus ceterae civitates 
episcopales iure communi fruuntur; ecclesiam autem parochialem ibi- 
dem existentem et Beatae Mariae Virgini a Luce nuncupatae sacram, 
ad cathedralis statum et dignitatem evehimus, parochiali animarum 
cura, uti antea, in ea servata: simulque ipsi ecclesiae eiusque pro tem- 
pore episcopis privilegia ac iura quibus aliae cathedrales earumque 
praesules pollent, attribuimus. 

Eamdem novam dioecesim Aterradensem suffraganeam facimus 
metropolitanae ecclesiae Mariannensis illiusque pro tempore episcopum 
metropolitico iuri praedicti Mariannensis archiepiscopi subiicimus, reser- 
vata Nobis et Sanctae Apostolicae Sedi libera facultate novam ineundi 
dismembrationem noviter erectae dioecesis quandocumque id opportu- 
num visum fuerit. 

Quod autem attinet ad dioecesis Aterradensis regimen atque admini- 
strationem, ad antistitis pro tempore potestatem, officia ac iura,ad capi- 
tuli cathedralis vel saltem consultorum collegii institutionem, ad semi- 
narii dioecesani regimen et administrationem, ad vicarii capitularis seu 
administratoris, sede vacante, electionem, ad ipsorum clericorum et 
christifidelium iura et officia, ad documentorum traditionem aliaque id 

genus, religiose servanda esse iubemus quae sacri canones et praeser- 
tim. novus Codex iuris canonici ad rem praescribunt. 

Insuper ut neoerectae dioecesis Aterradensis antistites et suae digni- 
tatis decorem tueri et suae dioecesis necessitatibus occurrere queant, 
novae sedis episcopalis dotem ac mensam constitui decernimus ex stipe 
iam corrogata, ex curiae emolumentis atque ex aliis oblationibus vel 
subsidiis quae fideles liberaliter daturos esse non dubitamus. 

Quoniam vero adest in Urbe collegium Pium Latinum Americanum, 
ubi clerici fere sub oculis Romanorum Pontificum succrescunt atque 
sacris instituuntur disciplinis, iubemus ut etiam ab antistitibus Ater- 
radensibus, prout fit ab aliis Americae Latinae episcopis, huc mittantur, 
quam primum fieri poterit, duo saltem, non intermissa vice, delecti iuve- 
nes, suis sumptibus alendi, qui religionis scientiam in ipso veritatis 
centro acquisitam cum suis deinde civibus utiliter communicent. Quo 
vero stabilius et horum clericorum sustentationi atque eiusdem collegii 
dotationi sit provisum, valde exoptamus ut, cura episcopi pro tempore 
Aterradensis, quam citius fieri poterit, tot conferantur bona, quot opus 
sunt ut ex eorum reditibus bini memorati juvenes, aut modo saltem 
unus, sustentari queant eosque reditus, ubi primum percipiantur, col- 
legio Pio Latino Americano in perpetuum assignatos volumus. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere aut iis repu- 
gnare vel quomodolibet contraire liceat. Si quis, quod Deus avertat, 
hoc attentare praesumpserit, sciat obnoxium se evasurum esse poenis 
a sacris canonibus contra obsistentes exercitio ecclesiasticae iurisdi- 
ctionis statutis. 

Ad haec autem omnia exsequenda deputamus venerabilem fratrem 
Hyacinthum Angelum Scapardini, archiepiscopum titularem Damasce- 
num atque in Brasiliana Republica Apostolicum Nuntium, eidemque 
necessarias et opportunas facultates tribuimus, etiam subdelegandi, ad 
effectum de quo agitur, alium virum in ecclesiastica dignitate constitu- 
tum, imprimisque ipsum Mariannensem Archiepiscopum, simulque defi- 
nitive pronuntiandi super quavis difficultate vel oppositione in execu- 
tionis actu quomodolibet exoritura, cum onere ad Sacram Congregationem 
Consistorialem mittendi infra sex menses exemplar authentica forma 
exaratum peractae exsequutionis, ut in eiusdem S. Congregationis archi- 
asservetur. 

Decernimus denique has praesentes Litteras valituras contrariis 
quibuslibet, etiam peculiari et expressa mentione dignis, minime obstan- 
tibus. 

Datum Romae apud S. Petrum, anno Domini millesimo nongente- 
simo decimo octavo, die octava mensis iulii, Pontificatus Nostri anno 
quarto. 


O. Carp. CAGIANO C. Carpo. DE LAI 
S. R. E. Cancellarius. S. C. Consistorialis Secretarius. 


Raphaé! Virili, Protonotarius Apostolicus. 
Ludovicus Schuller, Protonotarius Apostolicus. 


Loco + Plumbi. 
Reg. in Canc. Ap., vol. XVI, n. 21. 


LITTERAE APOSTOLICAE 


SODALITAS A S. PEREGRINO LAZIOSI IN CURIALI AEDE TAURINENSI S. CAROLI 
ERECTA INDULGENTIIS DITATUR. 


BENEDICTUS PP. XV 


Ad perpetuam rei memoriam. — A dilecto filio hodierno Provinciali 
Ordinis Servorum B. M. V. ac parocho aedis 8S. Caroli in civitate Tauri- 
nensi humiles sunt Nobis adhibitae preces, ut piam consociationem, quae 
vulgo « Compagnia di S. Pellegrino Laziosi » nuncupatur atque in eodem 
templo canonice erecta exsistit, caelestibus Ecclesiae thesauris locupletare 
dignaremur. Nos, piis huiusmodi votis obsecundare volentes, praesen- 
tium vi, audito etiam dilecto filio Nostro S. R. E. Cardinali Poeniten- 
tiario Maiore, apostolica auctoritate Nostra, omnibus ac singulis christifi- 
delibus, qui dictam consociationem in posterum ingredientur, die primo 
eorum ingressus, si, vere poenitentes et confessi, SSmum Eucharistiae 
sacramentum sumpserint, plenariam; ac tum descriptis, tum pro tem- 
pore in dicta consociatione describendis sodalibus, qui, vere poenitentes 
elt confessi ac sacra Communione refecti, memoratam ecclesiam visita- 
verint, ibique pro christianorum principum concordia, haeresum exstir- 
patione, peccatorum conversione ac sanctae Matris Ecclesiae exaltatione 
pias ad Deum preces effuderint, primum qualibet feria tertia, quae sin- 
gulis mensibus prima recurrit et in qua peculiares ac piae exercita- 
tiones in honorem S. Peregrini habentur, dummodo tamen cunctis feriis 
tertiis mensis praecedentis sacris functionibus, ab Ordinario approbatis, 
interfuerint; secundum semel in anno, quo die sodalibus placuerit, dum- 
modo saltem, duodecim feriis tertiis, supradictis piis exercitationibus 

adstiterint; tertium ultimo novendialis supplicationis die, festum eiusdem 
S. Peregrini praecedenti, dummodo eidem supplicationi quotidie adfue- 
rint; quartum denique quum defunctis sodalibus praecipue perlitatur, 
plenariam similiter, quo die opera iniuncta expleverint, omnium pecca- 
torum suorum indulgentiam et remissionem misericorditer in Domino 
concedimus ac largimur. Praeterea eisdem sodalibus, corde saltem con- 
tritis, qui sive quavis feria tertia cuiuslibet hebdomadae matutinae fun- 
ctioni in honorem S. Peregrini adstiterint, sive quolibet die novendia- 
lem praefatam supplicationem celebraverint, septem annos totidemque 
quadragenas; sodalibus postremo, qui quodvis pietatis caritatisve opus, 
ex eiusdem piae consociationis praescripto, peregerint, centum dies de 
iniunctis eis seu alias quomodolibet debitis poenitentiis in forma Eccle- 
siae consueta relaxamus. Quas omnes et singulas indulgentias, pec- 
catorum remissiones ac poenitentiarum relaxationes etiam animabus 
fidelium in purgatorio detentis per modum suffragii applicari posse indul- 
gemus. In contrarium facientibus non obstantibus quibuscumque. Prae- 
sentibus perpetuo valituris. 

Datum Romae apud sanctum Petrum sub annulo Piscatoris, die 
XXVI iunii Mcmxvill, Pontificatus Nostri anno quarto. 


P. Carp. Gasparri, a Secretis Status 


EPISTOLAE 


I 


AD R. P. D. MICHABLEM O° DOHERTY, ARCHIEPISCOPUM MANILANUM, CETEROS- 
QUE EPISCOPOS INSULARUM PHILIPPINARUM, QUI DE ACTIS CONVENTUS 
MANILANI COMMUNEM EPISTOLAM DEDERANT. 


Venerabiles fratres, salutem et apostolicam benedictionem. — Pasto- 
ralis sollertiae, qua vos Dei gloriae animarumque saluti prospicitis, novo 
ac praeclaro Nobis documento fuerunt cum Manilanus conventus, pro- 
xime actus, tum communis epistola quam istinec ad clerum populumque 
vestrum dedistis. Considerantibus enim qui status rerum esset in vestris 
dioecesibus, nihil fuit vobis antiquius quam illa urgere proposita quae 
ad religionem tuendam fovendamque magis necessaria viderentur. Certe 
quod scribitis, non parum apud vos sacrorum ministros desiderari, gra- 
vissimum est; id vel maiorem Nobis sollicitudinem afferret, nisi pro 
certo haberemus numquam Iesum Dominum defuturum esse Ecclesiae 

suae. Cumque eius sit unius illos vocare qui sui sacerdotii sint participes, 
dubitari non potest quin eos sit opportuno et tempore et loco excitaturus. 
Quae igitur prudens consilium suaserit, iis minime neglectis, ut vos facitis, 
rogemus instanter Dominum messis ut mittat operarios in messem suam, 
illud reputantes, bonitatem potius in hoc genere quam copiam spectan- 
dam esse; eo magis quod bona paucorum studia Deus suae gratiae 
munere aequare quam plurimis potest. De catholicorum viribus foederan- 
dis, equidem conata vestra probamus; cum enim tanta sit adversariorum 
conspiratio ut fidei donum, unum omnium praestantissimum, a populo 
christiano eripiant, non minorem oportet esse, episcopis ducibus, con- 
sensionem bonorum ut illud integrum inviolatumque conservent. Eius- 
dem rei causa, permagni sane interest ea omnia adhiberi quaecumque 
sunt subsidia ad fovendam pietatem morumque disciplinam: cumque 
huc admodum Codex iuris canonici, qui nuper est editus, pertineat, 
curas laudamus a vobis in eo positas ut ipsius praescriptionibus reli- 
giose obtemperetur. Ad postremum, officia observantiae vestrae com- 
plectentes caritate paterna, a Deo petimus ut quae communi consilio 
statueritis, eis sua ope addat efficacitatem. Auspicem vero caelestium 
munerum peculiarisque benevolentiae Nostrae testem, vobis, venerabiles 
fratres, cunctoque clero ac populo vestris concredito curis, apostolicam 
benedictionem amantissime in Domino impertimus. 

Datum Romae apud S. Petrum, die vir mensis iulii Mcmxvitt, Pon- 
tificatus Nostri anno quarto. 


BENEDICTUS PP. XV 


Il 


AD REGEM RAJAH RAMA VURMAH, CUI DE SEXAGESIMO EIUS NATALI GRA- 
TULATOR. 


Serenissime Rex, salutem et prosperitatem. — Iucundus Nobis nun- 
tius allatus est, natalem Te sexagesimum proximo mense octobri cele- 
braturum; ac sane facere non possumus quin Celsitudini Tuae ex animo 
gratulemur. Permagni enim facimus aequitatem et benevolentiam sin- 
gularem qua uteris erga catholicos dicionis Tuae; ob eamque rem 
libenter occasionem arripimus propensissimae in Te Nostrae profitendae 
voluntatis. Profecto in agendis faustae rei causa publicis laetitiis, non 
postremi erunt ex Tuis civibus catholici homines; qui quidem ex ipso 
christianae religionis instituto id habent ut officio obtemperandi obse- 
quendique potestati legitimae cedant nemini. Eos benignitati Tuae com- 

mendatos volumus vehementer; quos si tueri perges clementia poten- 
tique patrocinio, non modo novam humanitatis laudem assequeris, sed 
etiam gratissimos cives Tibi in perpetuum beneficio devincies. Interea, 
felicissima omnia Tibi precamur, illud in primis a Deo petentes ut 
‘incolumem Celsitudinem Tuam diu conservet, quaeque posthac gesturus 
es, ea modis omnibus ad utilitatem et gloriam regni Tui fortunare velit. 

Datum Romae apud S. Petrum, die x mensis iulii mcmxvi, Ponti- 
ficatus Nostri anno quarto. 


BENEDICTUS PP. XV 


AD R. P. D. NATALEM GABRIELEM MORIONDO, EPISCOPUM CUNEENSEM, NATA- 
LEM QUINTUM ET VICESIMUM AB INITO SACERDOTIO CELEBRANTEM. 


Venerabilis frater, salutem et apostolicam benedictionem. — Anni- 
versarium diem, quo tui sacerdotii primitias ante annos xxv Deo libasti, 
proximo esse mense rediturum, didicimus. Publicis laetitiae significatio- 
nibus hac tanta temporum tristitia sublatis, fieri non poterat quin clerus 
populusque tuus suam tibi devotam deditamque voluntatem vellet, ut 
affertur, ostendere, Deum tua causa communiter sollemniterque suppli- 
cando. Huius Nos supplicationis perlibenter venimus in partem qui 
tuam vel pastoralis ministerii curam. vel ipsis optatis Nostris obtempe- 
rationem magni facimus. Confidimus ecclesiam istam, te gubernante, 
cotidie magis in omni christianarum virtutum laude progressuram esse. 
Quare salutaria omnia a Deo tibi precamur. Caritatis vero erga te 
Nostrae declarandae gratia, tibi tribuimus ut eo die, divina re perfun- 
ctus, papalem benedictionem plenariamque indulgentiam, usitatis con- 
dicionibus, praesentibus semel impertias. Ac divinorum auspicem mune- 
rum peculiarisque benevolentiae Nostrae testem, tibi, venerabilis frater, 
tuoque clero ac populo apostolicam benedictionem amantissime in 
Domino largimur. 

Datum Romae apud S. Petrum, die x1x mensis iulii mMcmxvim, Pon- 
tificatus Nostri anno quarto. 

IV 


AD R. P. D. IACOBUM COSTAMAGNA, EPISCOPUM TIT. COLONIENSEM, VICARIUM 
APOSTOLICUM DE MENDEZ AC GUALAQUIZA, QUEM, OB SACERDOTII NATA- 
LEM L, GRATULATIONIBUS ET VOTIS PROSEQUITUR. 


Venerabilis frater, salutem et apostolicam benedictionem. — Quo- 
niam dena lustra propediem complebis ex quo sacrificandi initium fecisti, 
gratum Nobis est eam tibi declarare peculiarem benevolentiam qua pro 
tuis te meritis prosequimur. Novimus quantum ipse laboris, ingenii, dili- 
gentiae in Salesianam Sodalitatem, quam quidem vix efflorescentem 
amplexus es, assidue tot annorum spatio contuleris: maxime ut per 
Americam inferiorem sua instituta promoveret praeclaro cum religionis 
civilisque cultus emolumento. Istic enim, te suasore vel auctore, et novae 
aedes iuventuti educandae a solo extructae sunt et apostolatus excitata 
studia et ad ipsos indigenas multis in locis christianum nomen propa- 
gatum. Tantis autem occupationibus distentus, multiplices tamen eas- 
demque frugiferas scriptiones edendas curavisti ad pietatem morumque 
disciplinam modis omnibus fovendam. Gratulamur igitur ubertim huc- 
usque virtuti tuae favisse Deum; a quo multam tibi aetatis meritorum- 
que accessionem precamur. Quo autem fructuosiorem eum efficiamus 
faustum diem, tibi damus libenter ut papalem benedictionem plena- 
riamque indulgentiam, usitatis condicionibus, semel populo, cum volue- 
ris, impertias. Atque auspicem divinorum munerum praecipuaeque cari- 
tatis Nostrae testem, tibi, venerabilis frater, iisque omnibus quibus 
praees, apostolicam benedictionem peramanter in Domino largimur. 

Datum Romae apud S. Petrum, die xxxt mensis iulii mcmxvit, 
Pontificatus Nostri anno quarto. 


BENEDICTUS PP. XV 


V 


AD R. P. D, VICTOREM ARRIEN, ARCHIEPISCOPUM PLATENSEM, GETEROSQUE EPI- 
SCOPOS BOLIVIAE, QUORUM COMMUNI EPISTOLAE RESCRIBIT. 


Venerabiles fratres, salutem et apostolicam benedictionem. — Varie 
sane affecti sumus eis litteris quas in annuo auspicando conventu ad 
Nos conscripsistis. Etenim cum libenter fidei et observantiae vestrae 

significationem acceperimus, tum graviter tulimus difficultates quas ipsi 
iure conquesti estis: in primisque paucitatem sacerdotum qui per immen- 
sitates istarum dioecesium sacro ministerio fungantur. Hac quidem de 
re vos in eo coetu salutaria consilia cepistis. Profecto in ecclesiis ido- 
neum conformare atque instituere clerum caput est: praecavendum 
tamen ne minus digni quoque, necessitatis causa, in sacerdotium admit- 
tantur; « nec enim quisquam sumit sibi honorem, sed qui vocatur a 
« Deo, tamquam Aaron ». Itaque non quot sed quos sacrorum mini- 
stros assumamus perpendere debemus; omniaque experti quae ad sacer- 
dotii studium in iuventute fovendum suadeat prudentia, diligenter rem 
Deo, cuius in manu est, commendemus. Neque is certe « qui vult omnes 
« homines salvos fieri » negaturus est umquam salutis huius opportuna 
subsidia; vult vero per administros sacrorum apud cunctas gentes divi- 
nae redemptionis perpetuare beneficia. De Codice iuris canonici pro- 
xime promulgato, nullum dubium esse potest quin, adnitentibus vobis, 
eos fructus istic quoque allaturus sit qui exspectationi Nostrae respon- 
deant, christianae vitae disciplinam provehendo. Ceterum peculiarem 
quamdam Nobis curam esse de religiosis Boliviae negotiis, satis com- 
pertum, venerabiles fratres, habetis ex eo quod proprium istuc legatum 
misimus, qui Nostram apud vos personam gereret, vosque auctori- 
tate Nostra omnibus in rebus adiuvaret. Pergite igitur coniuncte cum 
Internuntio Nostro, ut facitis, pro Dei gloria animarumque salute 
laborare, illud considerantes, ea, quae desint industriae sollertiaeque 
nostrae, suppleturum esse Deum sua gratia. Cuius auspicem ac bene- 
volentiae Nostrae testem, vobis, venerabiles fratres, et clero populoque 
vestro apostolicam benedictionem amantissime in Domino impertimus. 

Datum Romae apud S. Petrum, die tv augusti mcmxviu, Pontifi- 
catus Nostri anno quarto. 


BENEDICTUS PP. XV 


VI 


AD CATHARINAM SCHYNSE, SODALITATIS « CATHOLICARUM MULIERUM MISSIO- 
NIBUS IUVANDIS » PRAESIDEM GENERALEM, XXV REDEUNTE NATALI, EX 
QUO EADEM PIUM OPUS CONDIDERAT. 


Dilecta filia, salutem et apostolicam benedictionem. — Quod Nobis 
litterarum officio nuper nuntiabas, natalem proxime completum iri quin- 
tum et vicesimum cum istam societatem, cui praees, pie constituisti, 

gratum sane fuit. Quid enim praestantius esse potest, quidve in prae- 
sens opportunius quam sancte, ut vos habetis propositum, cultum Sacra- 
menti augusti pro vestra parte fovere, simulque tenuitati consulere 
earum aedium in quibus necessaria altarium supellex desideretur? In 
quo quam impensa exstiterit hoc toto tempore tua industria et labor, 
cum ex magno sodalium numero, tum ex uberrimis religionis pietatis- 
que fructibus metiri licet. [ure igitur plus semel opus tuum salutare 
Nostri decessores f. r. Leo XIII ac Pius X non modo laudibus, sed 
etiam privilegiis, praesertim per memorabiles Apostolicas Litteras die 
XXIV maii mcmx datas, ornaverunt: quae omnia privilegia Nosmet ipsi 
his Litteris confirmamus; eo libentius quod tua illa in Ecclesiam pro- 
merita, in dies quidem aucta quo magis variis premebaris difficultati- 
bus, obtemperandi observandique studio cumulare consuevisti. Itaque 
nihil est quod in rerum asperitate demittas animum; vires enim ut ei 
vincendae par sis, Ille tibi certe est allaturus cui tu navas sanctissimam 
operam; quae quidem eo acceptior Deo erit, quo ad persequendum diffi- 
cilior. Ceterum id fore confidimus ut ista sodalitas, quae, te auctore ac 
duce, tam bene usque adhuc de religione merita est planeque Aposto- 
licae huic Sedi satisfecit, in posterum quoque, temet ipsa moderante, 
feliciter progrediatur; eamdemque episcopi omnes cum clero iuvare 
tuerique velint, illud considerantes, uti omnino in Christi Ecclesia, ita 
etiam vestro in opere quandam inesse notam catholicitatis, ex cultu 
divinae Eucharistiae maxime elucentis, quem vos promovere summo 
studio contenditis. Ac caelestium munerum auspex itemque testis pater- 
nae caritatis Nostrae apostolica sit benedictio, quam tibi, dilecta filia, et 
iis omnibus quas habes operis adiutrices, amanter in Domino impertimus. 

Datum Romae apud S. Petrum, die vii augusti momxvit, Pontifi- 
catus Nostri anno quarto. 


BENEDICTUS PP. XV 


ACTA SS. CONGREGATIONUM 


SACRA CONGREGATIO CONSISTORIALIS 


I 
DECRETUM 


DE EXTENSIONE FACULTATUM QUORUMDAM ORDINARIORUM DURANTE BELLO 


Decreto diei 25 aprilis huius anni, quod incipit Proxima sacra, 
dum statuebatur facultates plures, quas communibus indultis S. Sedes 
Ordinariis concedere solebat, finem esse habituras die qua canonici 
iuris Codex vim exerere inciperet; simul circa matrimoniales dispensa- 
tiones, praeter ea quae Codex tribuebat, SSmus. D. N. Benedictus PP. XV 
indulgebat ea quae sequuntur: 

a) ut locorum Ordinarii in America, in insulis Philippinis, in 
Indiis Orientalibus, in Africa extra Mediterranei maris oras et in Russia, 
per quinquennium, servatis canonicis regulis, dispensare valerent ab 
impedimentis minoris gradus, et matrimonia ob eadem mpedimenta 
nulliter contracta in radice sanare quirent; 

6) ut iidem Ordinarii pariter per quinquennium dispensare pos- 
sent etiam ab impedimentis maioribus, iuris tamen ecclesiastici (duobus 
solummodo exceptis) et ab impedimento impediente mixtae religionis, 
et matrimonia ob impedimenta maiora nulliter contracta in radice 
sanare. 

Haec tamen facultas circumscribebatur conditione si petitio dispen- 
sationis ad S. Sedem missa sit et urgene necessitas dispensandi super- 
venerit, pendente recursu ; 

c) denique ‘ut Ordinarii Galliae, regni uniti Magnae Britanniae 
et Hiberniae, Germaniae, Austriae-Ungariae et Poloniae, durante bello, 
quoties aditus ad S. Sedem difficilis aut impossibilis saltem per mensem 
praevideatur, iisdem facultatibus uti possent, quae sub litteris a) et 6) 
remotioribus aliis Ordinariis erant concessae. 

Verum ex parte plurium Americae Ordinariorum observatum est, 
ex defectu securitatis maris, praesentis belli causa, se in conditione 
versari vel peiori ac Ordinarii Europae sub littera c) recensiti; ideoque 
supplices preces porrexerunt ut pari indulio ac illi munirentur: cer- 
tum enim est in praesenti rerum statu plus quam mensem requiri ad 
S. Sedem ex America adeundam. 

Porro SSmus Dominus hisce postulationibus, quae iustae sibi visae 
sunt, annuendum censuit; ideoque praesenti S. Congregationis Consi- 
storialis decreto benigne pro tempore praesentis belli indulget ut Ordi- 
narii locorum remotiorum, de quibus sub littera a), dispensare valeant 
ab impedimentis maioribus et ab impedimento impediente mixtae reli- 
gionis, et sanare in radice matrimonia nulliter contracta ob dirimens 
impedimentum de quo supra, quin obligati sint conditionem illam et 
restrictionem, sub littera 6) appositam, servare, hoc est si petitio dispen- 
sationis ad S. Sedem missa sit et urgens necessitas dispensandi super- 
venerit, pendente recursu. 

Debebunt tamen singuli Ordinarii in fine cuiuslibet anni, quousque 
dura haec rerum conditio perseverabit, rationem reddere S. Congrega- 
tioni de Sacramentis de specie et numero dispensationum quas ipsi con- 
cesserint, eaque occasione iuribus eiusdem S. Congregationis circa taxa- 
rum solutionem satisfacere. 

Praesentibus valituris, adiunctis, quae modo sunt, perdurantibus, 
et contrariis quibuslibet minime obstantibus. 

Datum Romae ex S. C. Consistoriali, die 2 augusti 1918. 


C. Carp. De Lar, Ep. Sabinen., Secretarius. 
L. 4 S. 


V. Sardi, Archiep. Caesarien., Adsessor. 


II 
DIVIONENSIS 


ERECTIO DIGNITATIS SUB TITULO DECANATUS EI[USDEMQUE COLLATIONIS IN 
FAVOREM REV.MI D.NI IOSEPHI GEOFFROY, VICARII GEN. DIOECESEOS. 


DECRETUM 


Cum Ordinarius Divionensis, de cathedralis Capituli consensu, enixe 
postulaverit ut in eodem Capitulo, ad normam canonum 393 et 394, 
dignitas sub titulo Decanatus erigatur, eaque Reviho Dfio losepho 


a 

Geoffroy, ipsius Vicario Generali, conferatur; SSthus Dfius Noster Bene- 
dictus PP. XV, votis Revmi Oratoris necnon cathedralis Capituli ab 
infrascripto Cardinali Sacrae Huius Congregationis Secretario relatis, 
libentissime obsecundans, utramque gratiam concedere dignatus est; 
firma tamen in futurum reservatione collationis primae Dignitatis, ad 
tramitem iuris: contrariis quibuscumque non obstantibus. 

Datum, Romae, ex Aedibus Sacrae Congregationis Consistorialis, 
die 2 augusti 1918. 


C. Carp. De Lar, Ep. Sabinen., Secretarius. 


L. S. 
foannes Bapt. Rosa, Substitutus. 


II 
DUBIUM 


CIRCA LEGES ET DECRETA CONCILIORUM PROVINCIALIUM WESTMONASTERIEN- 
SIUM. 


Quaesitum fuit utrum dismembrata proximis praeteritis annis eccle- 
siastica provincia Westmonasteriensi et creatis ex ea novis quatuor 
provinciis, leges et decreta Conciliorum provincialium Westmonasterien- 
sium, quae praecesserunt, quaeque annis 1852, 1855, 1859 et 1873 cele- 
brata sunt, adhuc vim obligandi habeant et debeant ab omnibus ad 
unguem servari; an potius in novis provinciis ‘valere cessaverint, nec 
amplius ea rata ac firma haberi debeant. 

Re maturo examini subiecta, SSmus D. N. Benedictus PP. XV iussit 
responderi: 

Affirmative ad primam partem, salvis tamen novi Codicis praescri- 
ptionibus si et in quantum legibus et decretis dictorum Conciliorum 
derogaverint; negative ad secundam partem. 

Et mandavit ut resolutio publici iuris fieret, eam in Actis Apostolicae 
Sedis inserendo. e 

Datum Romae, ex Secretaria S. Congregationis Consistorialis, die 
2 augusti 1918. © 


C. Carp. De Lat, Episc. Sabinen., Secretarius. 


L. S. 
+ V. Sardi, Archiep. Caesarien., Adsessor. 

IV 
DECRETUM 


DE DILATIONE RELATIONIS DIOECESANAE PRO EPISCOPIS AMERICABE. 


Proximo anno 1919 Rmi Ordinarii dioecesum totius Americae, iuxta 
decretum A remotissima S. Congregationis Consistorialis et Codicis 
praescriptiones (can. 340), obligatione tenentur relationem conficiendi de 
suae ecclesiae statu simulque visitandi, servata norma can. 341, sacra 
Apostolorum Limina. 

Quamvis autem auspicandum sit ut immane bellum, quo universum 
humanum genus cruciatur, finem cito habiturum sit, quum tamen in 
ancipiti res sit et interim romanum iter ex America difficile sit ct pe- 
riculis plenum, idcirco SSmhus D. N. Benedictus PP. XV, hoc S. Congre- 
gationis Consistorialis decreto, benigne indulget, ut memoratae obliga- 
tionis adimplementum Episcopi omnes differant ad futurum subsequentem 
annum 1920. 

Quod si anno 1920 eadem infeliciter perseverabunt adiuncta, quod 
tamen Deus in sua magna misericordia avertat, tunc iidem Rmi Episcopi 
pro currenti secundo quinquennio dispensati manebunt a visitatione 
ss. Liminum, firma tamen obligatione conficiendi relationem de statu 
dioecesis, eamque ad S. Congregationem Consistorialem, meliori quo 
poterunt modo, quamprimum transmittendi. 

Contrariis quibuslibet minime obstantibus. 

Datum Romae, ex Secretaria S. Congregationis Consistorialis, die 
8 augusti 1918. 


 C. Carp. De Lar, Ep. Sabinen., Secretarius. 
L. S. 
+ V. Sardi, Archiep. Caesarien., Adsessor. 


V 


> 
DESIGNATIO QUORUNDAM ORDINARIORUM PRO APPELLATIONE A METROPOLITIS 
IUXTA CAN. 1594, § 2. 


2 augusti 1918. — Emus Archiepiscopus Panormitanus designavit 
Ordinarium Mazariensem. 
— Rrhus Archiepiscopus Bambergensis, Ordinarium Herbipolensem. 

2 augusti 1918. — Rhus Archiepiscopus Vercellensis, Ordinarium 
Novariensem. . 

— Rhus Archiepiscopus Urbinatensis, Ordinarium Pisaurensem. 

9 augusti. — Rhus Archiepiscopus Cassiliensis, Ordinarium Vater- 
fodiensem et Limoriensem. 

SSmhus D. N. Benedictus PP. XV, audita relatione Emi Secretarii 
Sacrae Congregationis Consistorialis, designationes ut supra factas appro- 
bare dignatus est. 


VI 
PROVISIO ECCLESIARUM 


S. C. Consistorialis decretis, Ssthus D. N. Benedictus PP. XV has, 
quae sequuntur, ecclesias de proprio pastore providit, scilicet: 


29 iulit 1918. — Titulari episcopali ecclesiae Halicarnassensi praefecit. 
R. D. Stanislaum Gall, quem deputavit in Auxiliarem Rimi archiepiscopi 
Varsaviensis. 

— Titulari episcopali ecclesiae Arcalonitanae R. D. Adalbertum Sta- 
nislaum Owezarek, quem deputavit in Auxiliarem Ri Episcopi Wla- 
tislaviensis. 

— Titulari episcopali ecclesiae Achantinae R. D. Wladislaum Kry- 
nicki, quem deputavit in Auxiliarem eiusdem Rimi Episcopi Wlatisla- 
viensis. 

— Titulari episcopali ecclesiae Barcaei R. D. Adulphum Szelazek, 
quem deputavit in Auxiliarem Rmi Episcopi Plocensis. 

— Titulari episcopali ecclesiae Chanathensi R. D. Paulum Kubicki, 
quem deputavit in Auxiliarem Rmi Episcopi Sandomiriensis. 

— Titulari episcopali ecclesiae Cusarum R. D. Romualdum Ialbrzy- 
kowski, quem deputavit in Auxiliarem Rimi Episcopi Augustoviensis. 

augusti. — Titulari archiepiscopali ecclesiae Diocletianopolitanae 
R. P. D. Antonium Augustum De Assis, hactenus episcopum Guaxupen- 
sem, quem deputavit in Auxiliarem R. P. D. Silverii Gomes Pimenta, 
archiepiscopi Mariannensis. 

3 augusti. — Cathedrali ecclesiae Tutelensi R. D. leannem Castel, 
vicarium generalem) Apamiensem. 

9 augusti. — Titulari episcopali ecclesiae de Capharnaum R. D. Aloi- 
sium Barlassina, vicarium curatum perpetuum S. Ioannis in Laterano. 

SACRA CONGREGATIO CONCILIT 


PADERBORNEN. 
SUPER ELEEMOSYNIS MISSARUM 


Die 10 novembris 1917 


Species Facti. - Episcopus Paderbornensis, idemque Admi- 
nistrator Vicariatus apostolici Anhaltini, a S. Sede iampridem impetravit 
indultum, vi cuius sacerdotes suae dioecesis ac vicariatus accipere vale- 
rent stipendium secundae Missae vulgo binatae, necnon Missae pro 
populo litandae festis abrogatis, ea tamen lege ut illud traderent ipsi 
Ordinario, in utilitatem Pii operis a Collegio Leonino nuncupati impen- 
dendum. Idem porro Episcopus nuper supplici libello quae sequuntur 
huic S. Congregationi exposuit: « A nonnullis sacerdotibus dubia mihi 
« proposita sunt, utrum parochis qui festis suppressis Missam cantatam, 
«sive manualem sive fundatam, quae dominica praecedenti praenun- 
« ciata fuerit cum indictione diei et horae, celebrant, et sacerdotibus, 
« qui iterato sacro dominicis et festis de praecepto Missam fundatam 
« celebrant, liceret ad Episcopum transmittere tantummodo stipendium 
« Missae lectae iuxta taxam dioecesanam, an ipsi deberent tradere inte- 
«grum stipendium per constitutiones dioecesanas pro Missis aut per 
« fundationem statutum. Dubiis propositis respondi: Si diebus festivis 
« abrogatis exequiae vel nuptiae fiunt et parochus Missam cantatam 
«< exequialem vel pro sponsis celebrare debet, stipendium usitatum pro 
« Missa privata tantum nobis tradendum est; in omnibus aliis casibus 
« vero stipendium integrum sive manu oblatum sive ex fundatione sta- 
« tutum nobis transmitiendum est ». 

« Humillime peto ut Sancta Sedes hanc meam decisionem pro sacer- 
« dotibus territorii mei approbare velit. 

« Aequum enim censeo, quod parochi, qui in festis abrogatis Missam 
«exequialem aut nuptialem cum cantu celebrare debent, stipendium 
« pro Missa lecta tantum tradant, cum alias iura stolae ipsorum dimi- 
« nuerentur. In omnibus autem aliis casibus parochi Missam cum cantu 
« celebrare minime obligati sunt et stipendia pro Missis lectis semper 
« habent. Ne quaeritandis Missis cum cantu species avaritiae in sacrificii 
« sanctissimi celebrationem irrepere videatur, ex re esse censui, quod 

« parochi integrum stipendium, sive manuale sive fundatum, favore 
« Collegii Leonini tradant. Porro parochi et alii sacerdotes, qui diebus 
« dominicis et festivis duas Missas in commodum animarum celebrare 
« debent, nullum detrimentum patiuntur, si integrum stipendium ma- 
« nuale vel fundatum traduut, quia congruo salario eorum alias suffi- 
« cienter provisum est ». 


Synopsis piscepTaTrionis. - Super hac re aliquis requisitus de suo 
voto H. 8. C. Consultor supra relatum Episcopi decretum in utraque 
parte approbari posse censet, hisce adductis rationum momentis. Quod 
primam partem attinet, recte ratiocinatur Episcopus, aliter fieri non posse, 
quin parochis debita iura stolae detrahantur. Sed praeterea attendendum 
videtur agi in casu de Missis solemnibus cum cantu, quibus nempe extrin- 
secus labor et incommodum praeter ordinem subest: at vero Haec Sacra 
Congregatio, quae semper districtissime prohibuit ne pro altera Missa 
in casu binationis quidquam perciperetur a celebrante, ultro permisit in 
casu quo Missa illa cum cantu persolvi deberet, remunerationem ali- 
quam, « non pro Missae applicatione », sed dumtaxat, « intuitu laboris 
et incommodi »; ef. S. C. C., Treviren., 23 mart. 1861, ad I. 

Haec eadem adducta ratio obstare quidem videretur quominus Epi- 
scopi oratoris decretum in altera sua parte probetur: nam etiam in hac 
allera parte sermo est de Missis cum cantu, ac propterea eadem subest ratio 
extrinseci laboris et extraordinarii incommodi subeundi. At difficultas 
facile evanescit, si consideretur praefata resolutione diei 23 mart. 1861 
permissionem in casu conscientiae et arbitrio Episcopi concessam fuisse: 
« Posse permitti, prudenti arbitrio Episcopi, aliquam remunerationem 
« intuitu laboris et incommodi, exclusa qualibet eleemosyna pro appli- 
« catione Missae ». In casu autem Episcopus pro suo prudenti arbitrio 
id permittendum minime censet, ne inconveniens et admiratio suboriatur 
ex studiosa, quae secus contingere posset, Missarum cum cantu querita- 
tione, ex parte eorum sacerdotum et parochorum qui Missarum simpli- 
cium copia non destituuntur. Utique huiusmodi inconveniens non subest, 
si agatur de Missis fundatis ; verumtamen tunc quoque parochis ius reti- 
nendi integrum stipendium esset dumtaxat si ipsum «locum teneret 
congruae parochialis », prout explicite cavet decretum Ut debita, § 15; 
quod a casu exsulare videtur, quum Episcopus doceat « congruo salario 
« eorum - i. e. parochorum et aliorum sacerdotum - alias sufficienter pro- 
« visum est ». Quamobrem, attento praesertim quod indultum impetra- 
verit Episcopus, non favore parochorum, sed favore Operis Pii, quumque 


non resultet decretum de quo agitur alicuius ius laedere, ipsum susti- 

nendum est, immo, quia ad malam avaritiae speciem a clero propel- 
lendam conceptum, prudens et laudabile apparet. Hucusque Consultoris 
votum. 

Ez officio vero haec ad rem magis explanandam et enucleandam 
addebantur. 1. Generali quadam ratione, ex praxi et decretis H.S. C., videri 
in hoc et similibus casibus integram Missarum eleemosynam devol- 
vendam esse favore Pii Operis dioecesani, ceu resolutum fuit in una 
Sancti Deodati diei 27 februarii 1905, ad 2. Proposito enim hoc dubio: 
« Vigore plurium indultorum idem Episcopus Sancti Deodati concedere 
« potest sacerdotibus suae dioecesis facultatem recipiendi eleemosynam 
«vel pro secunda Missa vel pro Missis dierum festorum in Gallia sup- 
« pressorum, dummodo supradicta eleemosyna pro suae dioecesis ope- 
« ribus piis applicetur. Porro vestigiis trium suorum antecessorum inhae- 
«rens, idem Episcopus orator concessit sacerdotibus ut quaecumque 
« sit eleemosynae quantitas, ad cancellariam episcopalem non mittatur 
« nisi eleemosyna synodalis, idest lib. 1.50. Quaeritur an haec Episcopi 
« concessio sit legitima »; responsum vero prodiit: Negative. 

Et merito. Sicut enim eleemosyna ex integro tradenda est Missam 
celebrantibus, cum hanc offerens totam det intuitu oneris quod eis impo- 
nit, a pari aequum est ut stipendium, pro quo percipiendo apostolicum 
indultum in themate concessum est, piis operibus ex integro applicetur. 
Eo vel fortius quia, si iisdem sacerdotibus excessum communis eleemo- 
synae retinere fas esset, indultum ipsum haud unice - ut par est - pia 
opera respexisset. 

2. Verum haec generalis regula suas patitur exceptiones, non quidem 
ex titulo eidem Missae intrinseco, sed ex aliis titulis ipsi celebrationi 
extrinsecis. Iamvero inter hos titulos, qui nonnisi per accidens sacro 
ministerio annectuntur et sunt pretio aestimabiles, nedum iura congruae 
vel stolae paroecialis, sed etiam maius incommodum vel labor vel etiam 
industria personae accensentur. 

Quoad iura congruae aut stolae nullum superesse videtur dubium. 
Siquidem in una Monacen., diei 25 iulii 1875, quae confirmata invenitur 
ab ipso decreto H. S. C. Ut debita, diei 11 maii 1904, « attento quod 
« eleemosynae missarum quorumdam legatorum pro parte locum tene- 
« rent congruae parochialis, Emi Patres censuerunt licitum esse paro- 
« cho, si per se satisfacere non possit, eas missas alteri sacerdoti com- 
« mittere, attributa eleemosyna ordinaria loci sive pro missis lectis sive 
« cantatis » (Acta S. Sedis, vol. 36, pag. 672). Similiter in altera Colo- 
nien., diei 25 iulii 1874, ad 5, qaum exhibitum fuerit sequens dubium: 
«In celebrandis matrimoniis exequiisve defunctorum iura stolae paro- 

« cho non in cumulo solvuntur, sed certa portio assignata est pro sin- 
« gulis actibus ad has functiones rite persolvendas requisitis. Hinc certa 
« quoque eleemosyna, eaque pinguior quam pro ceteris missis manua- 
« libus, ab Ordinario fixa est tam pro missis nuptialibus quam pro 
« missis exequialibus, quarum celebratio de iure et consuetudine ad 
« parochos spectat ». Sacra haec Congregatio respondit: « Cum agatur 
« de iuribus stolae satis esse si parochus retribuat celebranti eleemo- 
« synam ordinariam » (Acta S. Sedis, vol. 8, pag. 75). 

Quum itaque in eleemosynis harum Missarum ratio habenda sit 
etiam de iuribus stolae vel congruae parochialis, consequi videtur quod 
non integrum stipendium, sed ordinarium dumtaxat tradendum sit 
sacerdoti eas Missas celebranti. Quod valere etiam videtur quum elee- 
mosyna Missae binatae vel pro populo consignanda est Ordinario ad 
pias causas, quia ubi eadem est ratio, eadem esse debet iuris dispo- 
sitio. 

3. Nec aliter sentiendum videtur ad ceteros titulos missae extrin- 
secos quod attinet, nempe ad maiorem laborem aut extraordinarium 
incommodum aut etiam industriam personae, prout ex pluribus huius 
S. C. decisionibus eruitur. 

Ita in laudata Treviren., diei 23 maii 1861, propositis his dubiis: 
«1° utrum parochi qui, ut menti fundatorum fiat satis, diebus domi- 
« nicis et festis binam dicunt Missam et pro benefactoribus Promissa- 
«riarum applicant, salarium ex fundo Promissariarum pro peculiari 
« labore percipere possint; 2° utrum parochi, qui pro necessitate cir- 
« cumstantiarum diebus dominicis et festis sive in ecclesia parochiali 
« sive filiali dissita bis celebrant, tradita simul doctrina christiana, pro 
« peculiari labore et industria certum salarium annuum a parochianis 
« oblatum percipere valeant » haec S. C. respondit: « Posse permitti, 
« prudenti arbitrio Episcopi, remunerationem intuitu laboris et incom- 
« modi, exclusa qualibet eleemosyna pro applicatione missae » (Acta 
S. Sedis, vol. 1, pag. 15). 

Item in Lugdunen., 31 ianuarii 1880, plures Episcopi Galliae expo- 
suerunt, se obtinuisse apostolicum indultum applicandi piis operibus 
dioecesanis stipendium quarumdam Missarum pro populo a paro- 
chis litandarum, sed nonnulli ex his, misso ad Episcopum stipendio 
ordinario, excessum pinguioris eleemosynae a fidelibus oblatae retine- 
bant, contendentes in casu titulum extrinsecum adesse, vel laborem 
extraordinarium si Missa sit cum cantu aut publice praenunciata in 
dominica praecedenti, si iter sit faciendum, vel praesertim liberalitatem 
intuitu solius personae sponte et evidenter impertitam, Unde dubio: 

«An parochi, misso ad Episcopum stipendio a statutis dioecesanis 
« taxato, valeant Missarum eleemosynae excessum retinere in casu » 
ab hac S. UC. responsum fuit: « Negative, nisi morali certitudine constet, 
«excessum communis eleemosynae oblatum fuisse intuitu personae 
« vel ob maiorem laborem aut incommodum » (Acta S. Sedis, vol. 13, 
pag. 256). 

Pariter in Bambergen., 17 iunii 1905, Archiepiscopus huius dioecesis, 
quum indultum a S. Sede obtinuisset ut stipendia sive secundae Mis- 
sae, quam omnes suae dioecesis sacerdotes ob ipsorum penuriam binando 
litant, sive Missae a parochis et curatis in festis suppressis celebratae 
in favorem seminarii dioecesani cederent, ab hac S. C. postulavit: 
« Utrum sacerdotes dicto privilegio utentes, etiam in casu quo Missam 
«cum cantu celebrent, teneantur integrum stipendium inde perceptum 
« tradere, an ipsis liceat taxam dioecesanam tantum pro Missis lectis 
« normatam tradere, reliquam autem stipendii partem (post remunera- 
« tionem pro Missis cantandis efogatam) pro se retinere »; et hoc respon- 
sum prodiit: « Communicetur Archiepiscopo resolutio diei 31 ianua- 
«rii 1880 in Lugdunen. » (Acta S. Sedis, vol. 38, pag. 211). 

Demum in Annecien., diei 24 martii 1906, ad dubia ut sequitur: 
« 1° Quando parochi diebus festis suppressis celebrant Missam canta- 
«tam sive manualem sive fundatam, quae in dominica praecedenti 
« praenunciata fuerit cum indicatione diei et horae, licetne ipsis ad 
« Episcopum transmittere tantummodo stipendium Missae lectae iuxta 
«taxam dioecesanam (favore nempe seminarii dioecesani erogandum), 
«an debent tradere integrum stipendium per constitutiones dioecesa- 
«nas pro huiusmodi Missis praestitutum; 2° si Missam exequialem 
«cum cantu praedictis diebus celebrant, satisfaciuntne suae obligationi 
« mittendo stipendium Missae lectae communis iuxta taxam dioecesa- 
«nam, an debent mittere stipendium Missae cantatae iuxta praedictam 
« taxam, salvis iuribus stolae », haec eadem S. C. ita respondendum 
censuit: « Ad utrumque affirmative ad primam partem, negative ad 
« secundam, quoties morali certitudine constet, augmentum communis 
« eleemosynae datum fuisse ob maiorem laborem vel incommodum, ad 
«quae aliunde parochus obligatus non sit » (Acta S. Sedis, vol. 39, 
pag. 226). 

Ex quibus colligi posse videtur, sacerdotes in themate, praeterquam 
in casu quo agatur de iuribus congruae vel stolae, non teneri totum 
Missae stipendium tradere Ordinario ad causam piam, etiam aliis in 
casibus, quum videlicet moraliter constet excessum communis eleemo- 
synae quamdam praeseferre remunerationem ob maius incommodum 

vel laborem vel etiam ob intuitum ipsius celebrantis. Hinc Episcopi 
Paderbornensis decretum, saltem quoad alteram partem, haud sustineri 
posse videtur. 

Nec ex adverso valet ratio eiusdem Episcopi ex eo deprompta quod 
« parochi nullum detrimentum patiuntur si integrum stipendium manuale 
« vel fundatum tradunt, quia congruo salario eorum alias sufficienter 
« provisum est ». Nihil enim refert, divesne an pauper sit celebrans, et 
utrum ex beneficio ecclesiastico satis habeat unde vivat. Nam, uti docet 
Fagnanus in capite Fraternitatem, de sepulturis, n. 83, « sacri canones 
« in assignatione stipendii non considerant paupertatem, sed mercedem 
« laboris, cum nemo militet propriis stipendiis » (cap. Cum ex officii, de 
praescript.). 

Resouutio. - Propositis igitur, cum relatis animadversionibus, in 
plenario Emorum S. Congregationis Concilii Patrum conventu, in Palatio 
Apostolico Vaticano die 10 novembris 1917 habito, precibus Ordinarii 
Paderbornen., super his rescribendum Emi Patres censuere: 

« Decisionem Episcopi probari, nisi morali certitudine constet, exces- 
«sum communis eleemosynae oblatum fuisse intuitu personae vel ob 
« maiorem laborem aut incommodum; uti resolutum fuit in Lugdunen. 
« coram H. S. C. die 31 ianuarii 1880 ». 

Quam resolutionem SSmus Diius Noster D. Benedictus Div. Prov. 
PP. XV, referente infrascripto S. C. C. Secretario in audientia diei 12 eius- 
dem mensis et anni, confirmare et approbare dignatus est. 


I. Mort, Secretarius. 


8. CONGREGATIO DE PROPAGANDA FIDE 


NOMINATIO 


Brevi Apostolico nominatus est: 


9 augusti 1918. — Auwiliaris Patriarchae Hierosolymitani R. D. 
Aloisius Barlassina, vicarius parochus Archibasilicae Lateranensis. 


374 Acta Apostolicae Sedis - Commentarium Officiale 


SACRA CONGREGATIO RITUUM 


SANCTI LUDOVICI 


DECRETUM INTRODUCTIONIS CAUSAE BEATIFICATIONIS ET CANONIZATIONIS SERVI 
DEI FELICIS DE ANDREIS, SACERDOTIS ET PRIMI SUPERIORIS CONGREGATIONIS 
MISSIONIS IN AMERICA. 


Demontii in oppido, dioecesis Cuneensis, olim Taurinensis, die 12 de- 
cembris anni 1778 e piis parentibus ortus eademque die baptizatus est 
Felix De Andreis. Octennis sacro chrismate confirmatus, adhuc puer in 
profundum flumen lapsus, Deo adiuvante, mirifice servatur incolumis. 
In aetate quindecim annorum collegium ingressus liberalibus studiis, 
praecipue poéticis, incumbens, ad Sodalitatem Missionis amplectendam 
se inclinatum ostendit. Mox eiusdem sodalitatis Visitatori suum pandit 
animum ac desiderium, sed, ob versatile ingenium variosque studiorum 
cursus, obstrusam sibi reperit viam ad optatum finem assequendum. 
Attamen, nec deterritus nec desistens et ad omnia dispositus, tandem 
voti compos efficitur. Dilectis musis valedicens, prius ad probationem 
et post annum ad tyrocinium in Novitiatu Missionis Montis Regalis 
anno 1797 admittitur. Tyrocinio laudabiliter absoluto, per aliquod tem- 
pus Taurini studiis operam dedit, eaque in Collegio Placentino prose- 
quutus feliciter absolvit. Sacros subdiaconatus, diaconatus et presbyte- 
ratus Ordines rite suscepit, divinae gloriae ac suae suique proximi 
aeternae saluti unice intentus. Sacerdotio insignitus, superiorum iussu, 
variis moderatoris, praeceptoris et concionatoris muneribus cum laude et 
fructu perfunctus est. In linguis litterisque latinis, graecis, hebraicis, gal- 
licis et hispanis valde eruditus, scientiarum quoque naturalium, mathe- 
sis, geographiae, chimicae, pharmaceuticae, medicinae et musicae stu- 
diosus exstitit cultor. Theologicas tamen disciplinas cum iure canonico 
et sacram Scripturam cum Sanctorum Patrum et doctorum commen- 
tariis singulari sedulitate ac pietate excoluit et docuit, tum in cathedra, 
tum in sacro ministerio, maxime in seminariis, monasteriis aliisque piis 
institutis. In exteras quoque regiones et apud infideles Christi verbum 
praedicare eiusque fidem propagare cupiens, licentiam petiit atque obti- 
nuit cum magna sui animi laetitia, licet ad tempus magis opportunum 
eiusmodi licentiae exsecutio protracta sit. Interim tum Placentiae, tum 

Romae, aliud opus eidem demandatum est. Mense enim martio anno 1806, 
Provinciae Romanae Visitator Felicem De Andreis in Urbem accivit eique 
concredidit praeter theologiae dogmaticae cathedram in domo Missionis, 
prope Curiam Innocentianam, varia ministeria praedicationis et confes- 
sionis intra et extra domum in cleri et populi utilitatem, praesertim 
apud collegia, instituta familiasque religiosas, et apud coetum sacer- 
dotum S. Pauli, in quem fuit cooptatus et moderatorum consilio adscri- 
ptus. Unde in magnam venit aestimationem tum Cardinalis de Somaglia, 
in Urbe Vicarii generalis, tum ipsius Summi Pontificis, qui eum epi- 
scopali dignitate dignum iudicavit. Quantum vero Dei Famulus, theo- 
logiae doctor ac praeceptor datus tam clericis Congregationis Missionis 
quam alumnis Collegii de Propaganda Fide, itemque optimus concio- 
nator, et missionarius, ad fidei morumque integritatem excitandam et 
servandam Romae adlaboraverit, tum sub hostili dominatione et exsu- 
lante Pio VII sa. me., tum restituta Ecclesiae ipsique Summo Pontifici 
libertate et pace, probatissimi viri ecclesiastici et laici privatis publi- 
cisque documentis testati sunt. Vertente anno 1815 Rmus Du Bourg, 
Novae Aureliae in America septentrionali episcopus renuntiatus, Romam 
venit, ut debitum honorem et obedientiam Apostolicae Sedi et Romano 
Pontifiei praestaret atque etiam idoneos ac dignos suae dioecesi opera- 
rios provideret. In supradicta domo Missionis hospitio exceptus, facile 
invenit ipsum Sodalitium Missionis in sua dioecesi et nominatim in 
civitate S. Ludovici utiliter et opportune instituendum. Difficultatibus 
exortis et, Deo auxiliante, devictis, de amplissima suorumn superiorum 
licentia et Summo Pontifice augusta sua praegentia auspicante et bene- 
dicente, Felix De Andreis cum selectis sodalibus profectus est in regiones 
longinquas, dum episcopus Du Bourg prae gaudio gestiebat de thesauro 
sibi suaeque dioecesi comparato. In itinere per sex menses substitit et 
mansit Burdigalae, ubi aliquot munera ab Archiepiscopo dioecesano sibi 
commissa in carceribus, valetudinariis et apud Vincentianas Puellas Cari- 
tatis recte libenterque explevit. Ab ipso episcopo Du Bourg suae Con- 
gregationis Visitator recognitus et vicarii generalis dioecesis titulo et 
officio decoratus, una cum sociis varias Americae septentrionalis regiones 
laboriosis itineribus sacrisque expeditionibus perlustravit, bonum effun- 
dens semen congruumque colligens fructaum. Ipse Dei Famulus scripto 
retulit se suosque sodales, dum S. Thomae prope Bardstowon urbem 
degerent, sub egregiis viris Diiis Flaget, episcopo, ac David, Missionario, 
ilius missionis tyrocinium egisse in doctrina linguarum, in agnitione 
regionis, in ministerii exsperimento, in functionum opportunitate et in 
vita publica et privata sacerdotis missionarii. Illic theologiae tradendae 

et ministerii operibus addictus, Felix cum sociis repente ad civitatem 
S. Ludovici mittitur ibique paroeciam S.Genovefae regendam suscepit. 
Ad exemplum Divini Pastoris, factus forma gregis ex animo, finem 
suae missionis, quem ita exprimere solebat: « Evangelizare pauperibus 
misit me », recta intentione, ardenti studio solertique opere assequutus 
est. Quo autem Congregatio Missionis in Americae regionibus, ad normas 
legesque statutas, stabile domicilium poneret et sese diffunderet, annuente 
et consentiente praesule Du Bourg, novitiorum collegium in ipsa urbe 
S. Ludovici die 3 decembris 1817 institutum fuit, sub titulo et praesidio 
S. Francisci Xaverii. Huic collegio adiectisque scholis praepositus est 
moderator, rector ac doctor Felix De Andreis; sub cuius disciplina 
novitii et alumni sapientibus paternisque magistri curis iugiter respon- 
derunt. Inito etiam consilio cum eodem Praesule, Dei Famulus bene- 
ficia missionis extendere cogitabat ad gentes lingua, natura et moribus 
barbaras atque sylvestres; et ad hoc ipsarum linguam vernaculam didi- 
cerat, eisque excipiendis et iuvandis totus erat et ad omnia paratus. 
Verum vir Dei, post tot exantlatos labores viribus debilitatus, horam 
e vita discessus sibi appropinquare sentit et beatam retributionem, 
servo bono et fideli promissam a Domino Deo, placida quietaque con- 
stantia expectat. Incarnationis et Passionis Domini devotissimus, Dei- 
parae Virginis amantissimus filius, et sanctorum Francisci Xaverii, Fran- 
cisci Salesii suique patris legiferi Vincentii a Paulo addictissimus disci- 
pulus et fidelis imitator, infirma valetudine iam affectus et insanabili 
morbo correptus in dies ingravescente, extrema Ecclesiae sacramenta 
piissime suscepit; et posteaquam sodalibus, adstantibus et moerore 
afflictis, fidei et caritatis suae testimonia et pignora cum paterna benedi- 
ctione, effuso animo, praebuerit, placide e vita migravit, die 15 octobris 
anni 1820. Solemnibus exequiis a clero celebratis cum devotione et fre- 
quentia populi et optimatum, corpus Servi Dei in Seminarium Barrens 
delatum, prope altare S. Vincentii conf. et Congregationis Missionis 
Fundatoris honorifice conditum est. Interim fama sanctitatis, quam Felix 
De Andreis in vita sibi acquisierat, post eius obitum magis inclarescens, 
causam dedit super ea inquirendi, auctoritate Ordinaria tum Romae tum 
in ecclesiastica curia S. Ludovici. Utroque Processu informativo con- 
fecto et Sacrorum Rituum Congregationi exibito, quum, iuris ordine 
servato et scriptis eiusdem servi Dei diligenter revisis, nihil obstet quo- 
minus ad ulteriora procedi possit; instante Rhho Dio Raphaéle Ricciar- 
delli, Congregationis Missionis postulatore generali, una cum universa 
Familia Vincentiana, attentisque litteris postulatoriis quorumdam Emo- 
rum S. R. E. Cardinalium, plurium Archiepiscoporum, necnon Praepo- 

sitorum Generalium Ordinum seu Congregationum aliorumque virorum 
ecclesiastica vel civili dignitate praestantium, infrascriptus Cardinalis 
Antonius Vico, Episcopus Portuensis et S. Rufinae, loco et vice Emi ac 
Rmi Dfii Cardinalis Raphaélis Merry del Val, huius Causae Ponentis, in 
Ordinariis Sacrorum Rituum Congregationis comitiis subsignata die ad 
Vaticanas aedes coactis, sequens dubium discutiendum proposuit: An 
signanda sit Commissio Introductionis Causae in casu et ad effectum de 
quo agitur? Et Emi ac Rmi Patres sacris tuendis ritibus praepositi, post 
relationem eiusdem Cardinalis Proponentis, audito voce et scripto 
R. P. D. Angelo Mariani, Fidei Promotore generali, omnibus sedulo per- 
pensis, rescribendum censuerunt: Signandam esse Commissionem intro- 
ductionis Causae, si Sanctissimo placuerit. Die 24 iulii 1918. 

Quibus omnibus Sanctissimo Domino nostro Benedicto Papae XV 
per infrascriptum Cardinalem Sacrae Rituum Congregationi Praefectum 
relatis, Sanctitas Sua, Rescriptum eiusdem Sacrae Congregationis ratum 
habens, propria manu signare dignata est Commissionem Introductionis 
Causae beatificationis et canonizationis Servi Dei Felicis De Andreis, 
sacerdotis et primi superioris Congregationis Missionis in America, die 25 
eisdem mense et anno. 


& Antonius Carp. Vico, Ep. Portuen. et S. Rufinae, 
S. R. C. Praefectus. 


L. 


Alexander Verde, Secretarius. 

ACTA TRIBUNALIUM 


SACRA ROMANA ROTA 


AMBIANEN. 


NULLITATIS MATRIMONII (WATRIPON- DETUNCQ). 


Benedicto PP. XV feliciter regnante, Pontificatus Dominationis Suae 
anno tertio, die 3 ianuarii 1917, RR. PP. DD. Fridericus Cattani-Ama- 
dori, Ponens, Petrus Rossetti et Raphaél Chimenti, Auditores de turno, 
in causa Ambianen. - Nullitatis matrimonii (quae in prima instantia 
H. 8. 0. a Summo Pontifice commissa fuit), inter Leonem Watripon, 
repraesentatum per procuratores Carolum Santucci et Christophorum 
Astorri, advocatos S. R. Rotae, et Dominam Isabellam Detuncq, contuma- 
cem ; interveniente et disceptante in causa sacri Vinculi Defensore ex officio, 
sequentem tulerunt sententiam. 


Leo Watripon, Patricii filius, in dioecesi Ambianen. natus est 
anno 1878. Cum viginti et unum annos haberet, cognovit Isabellam De- 
tuncq, eiusque amore captus, saepe illam invisebat, et dein matrimonii 
fidem ei spopondit. Interim militiae oneribus satisfecit, et die 19 mensis 
maii, anno 1902, ipsam, quae tunc 20 annos nata erat, in uxorem duxit. 
At malo fato! puella enim, duodeviginti post menses ab inito coniugio, 
maritalem domum dereliquit, et deinceps divortium a civili tribunali 
petiit obtinuitque. Anno 1910 Leo Watripon ecclesiasticum tribunal 
dioecesis Ambianensis adivit petens ut dispensationem a Summo Pon- 
tifice postularet super matrimonio rato et non consummato. Sed paulo 
post detecta est fraus actoris circa assertam non-consummationem, 
ideo causa derelicta est. Duos vero post annos idem novam tribunali 
dioecesano petitionem exhibuit, ut nullitas eius matrimonii decernere- 
tur, aliud impedimentum adducens, nempe metum gravem reverentialem, 
* sub quo Isabella illud contraxisset. Libelluin autem petitionis primo 
subscripsit quidam monachus Didier, O. S. B. (qui illum nomine ipsius 
actoris exaravit), deinde ipse Leo Watripon. In fine libelli additamentum 

adiungitur, in quo conscriptor haec habet: « P. S. J’oubliais d’ajouter 
« que Mr Léon Watripon sous l’inspiration de sa mére a laissé croire 
« 4:la non-consommation de son mariage, alors qu’il l’était reéllement; 
« Mme Watripon fait remarquer qu’un prétre lui aurait dit qu’on pou- 
« vait bien faire un petit mensonge pour sauver un enfant d’un tel 
« embarras ». 

Curia Ambianensis libellum ad S. Rotam remisit, et actor a Summo 
Pontifice petiit ut causa in prima instantia a N. S. Tribunali defini- 
retur; quod ipse obtinuit. Cum autem Nostro Turno iudicium com- 
missum sit, Nos, instructione causae peracta, proposito dubio respon- 
dere debemus: An constet de nullitate matrimonii in casu. 


Quod est in facto. - In hac singulari causa, in qua agitur de gravi 
metu reverentiali a muliere passo in ordine ad matrimonium, hoc evenit 
quod neque mulier, quae metum passa fuisse dicitur, neque eius parentes, 
qui dicuntur metum éi incussisse, in iudicio sistere voluerunt. Isabella, 
primo a iudice instructore citata, ita ei respondit: « En réponse 4 votre 
« honorée du 29, j’oserai vous faire remarquer que n’ayant recu aucune 
« explication concernant votre convocation pour le 2 septembre, je ne 
« vois pas l’utilité de me rendre 4 Amiens ce jour-la, sans en connaftre 
«le motif; mes parents sont dans les mémes dispositions ». 

Secundo in iudicium vocata, nullum dedit responsum. Tertio denique 
iudici instructori S. Rotae haec rescripsit: « En réponse a la convoca- 
« tion que j’ai recue de Rome, je prends la liberté de vous exprimer 
« ma surprise de ce, que le clergé frangais ait pris en considération la 
« demande de Mr Watripon en nullité de mariage. Puisque nous sommes 
« sur le terrain de la religion, permettez-moi de vous dire que c’est lui 
« qui m’a imposé le divorce, que je n’avais pas demandé; attendu que 
« j'ai toujours vu dans mon catéchisme que le mariage est indissoluble 
«et ne peut étre rompu que par la mort. J’avais donc demandé sim- 
« plement la séparation. En conséquence, s’il y a quelqu’un hors de 
« l’Eglise, ce n’est pas moi et je protéste avec indignation contre un 
« acte, que je considére comme contraire 4 mes principes religieux. 
« Jignore les rapports, plus od moins faux, qui ont pu parvenir a l’Evé- 
« ché d’Amiens, mais en conscience, il n’y a aucun cas valable pour la 
« dissolution de mon mariage. J’ai toute confiance que la justice du 
« Souverain Pontife ne laissera pas s’accomplir cette iniquité ». 

Haec mulier ab Ambianensi episcopo perhibetur « vana specie ac 
« fabulosa seu fabulatorum amatrix ». At parochus loci, ubi commoratur, | 
de ea testatur: « Je puis ajouter que sa conduite est irréprochable et 

« qu’elle ne manque aucun des offices de la paroisse. On m’en a fait 
«le plus bel éloge. J’ai appris également, par mon enquéte, que des 
« confréres ont donné leur signature sur une piéce ayant rapport ‘au 
« procés en cours. La mienne n’a pas été demandée, et pour cause ». 
Scripta, quibus alludit parochus ecclesiae Notre-Dame loci vulgo Honory, 
sunt testimonia quaedam ab actore curiae Ambianensi exhibita, quae 
testes subscripserunt, sed aliena manus exaravit. Subscripti testes sunt: 
Arturus Brunel, domina Clara Colin, domina Leontina Armand, Nestor 
Brunel, domina Leocandia Foulon, Desideratus Theodulus Delcourt, 
domina Maria Sannier nata Watripon, domina Ismenia Watripon vidua 
Desprez. 

Quae omnia testimonia, utpote extraiudicialia seu reddita, spreta 
forma a iure prescripta nec iureiurando firmata, nullius sunt valoris, 
et ideo tamquam non exhibita haberi debent. Ad conficiendam circa 
hane causam instructionem a Nostro Sacro Tribunali Rev. Curia Rhe- 
mensis delegata est, a qua actor simul cum decem testibus rite auditus 
est. Actoris igitur testimonium prius est expendendum; et quoniam ille 
antea libellum ad curiam Ambianensem miserat, cui subscripserat simul 
cum monacho Didier, et alium libellum, a se subscriptum, postea miserat 
ad curiam Rhemensem, ideo responsiones ab eo iudici instructori red- 
ditae, cum supradictis libellis rimandae erunt, ut clarius earum valor 
patescat. In priori libello actor scripserat: « Le jour méme des noces 
« elle (scilicet Isabella) laissait son mari seul, pour causer, s’amuser et 
«danser avec un de ses cousins, son véritable amant », etc. In respon- 
sione autem iudici instructori rem valde mitigat aiendo: « Le soir des 
« noces elle a dansé assez souvent avec ce cousin +. In eodem libello 
actor scripserat: « Cette femme n’eut jamais pour son mari les délica- 
« tesses et les attentions qu’il est en droit d’attendre d’elle; elle mangeait 
« seule, ne préparait pas pour le repas de son mari », etc. Iudici vero per- 
cunctanti respondit: « Aprés le mariage l’épouse, a certains jours parais- 
« sait peu attachée 4 son mari, mais elle n’a pas refusé de prendre ses 
« repas avec lui». In praedicto libello etiam narraverat: « N’ayant (lsa- 
« bella) que 17 ans quand elle se maria (quod falsum est, etenim tem- 
« pore sui matrimonii Isabella annos viginti habebat, ut ex actis constat), 
« cette jeune fille était tellement enfant, qu’elle se promenait encore 
« avec une poupée, quelques jours avant son mariage ». Iudici autem 
respondens dixerat: « Mile Isabelle Detuncq au moment du mariage 
«a paru a Mr Watripon assez réfléchie: l’époux n’a jamais entendu 
« dire que quelques jours avant le mariage elle jouait encore avec une 
« poupée ». In libello autem Rhemensi Tribunali misso, actor enarravit, 

sponsalium tempore hoc accidisse: « J’ai cependant dQ constater plu- 
« sieurs fois que lors de mon arrivée la jeune fille se faisait attendre, 
« et bien des fois, sa mére a dd aller la chercher et la conduire prés 
« de moi. Comme je l’aimais beaucoup, la passion m’empéchait d’aperce- 
« voir le dédain qu’elle avait pour moi». Dum e contra iudici instru- 
ctori testatus est: « Mr Watripon n’avait pas rencontré de la part de 
« la jeune fille une grande sympathie. Cependant elle le recevait volon- 
« tiers ». In eodem libello asseruerat: « Pendant mon année de service 
« militaire 4 Amiens, ville trés proche de St-Mauvis (45 km. environ) ne 
« pouvant pas aller la voir chez elle, je l’ai prié de venir me voir avec ses 
« parents, mais elle n’est jamais venue, tandis que ses parents sont venus 
« plusieurs fois afin que je n’oublie pas leur fille». Dum e contra iudici 
percunctanti dixit: « Elle venait de temps en temps voir Mr Watripon, qui 
« faisait service militaire 4 Amiens; ses parents sont venus plus souvent. 
« Dans ses visites elle paraissait assez contente de recevoir Mr Watri- 
« pon ». In praedicto libello etiam edixerat: « Immédiatement aprés le 
« service militaire, le mariage a eu lieu le 19 mai 1902, mais dans des 
« conditions, qui ine firent tout de suite douter de la fidélité et de l’af- 
« fection de mon épouse. Elle était trés triste en ce jour-la, je voyais 
« son mécontentement. En effet le soir méme du mariage elle ne voulut 
« jamais danser avec moi, tandis qu’elle dansait tout le temps avec son 
« cousin, chose que tout le monde a remarqué avec étonnement ». E 
contra iudici instructori testatur: « Le pére paraissait aimable pour sa 
« fille. Avant le mariage Mr Watripon n’a pas pensé qu’Isabelle Detuneq 
« fat forcée par ses parents 4 le prendre pour époux. Elle a paru con- 
« tente dans la cérémonie méme du mariage. Mr Watripon, avant le 
« mariage, ne savait pas qu’Isabelle Detuncq aimait son cousin Lefévre. 
« Le soir des noces elle a dansé assez souvent avec ce cousin ». Insuper 
in eodem libello haec enarravit « que les Detuncq voulaient rélever 
« leur fortune avec ce mariage; la preuve en est que Isabelle un jour 
« essaya de s’emparer de mes clefs avec intention de s’emparer de mes 
« propres titres. Ce fait prouve que Isabelle non seulement ne voulait 
« pas de moi, mais qu’elle n’était pas honnéte, parce-que sa conduite, 
« dans ce cas, était tout a fait contraire 4 celle d’une nouvelle épouse ». 
In iudicio autem, interrogatus de hac re, respondit: « Mr Watripon ne 
« pourrait pas dire qu’on a cherché a ouvrir son coffré-fort »» Demum 
in libello narravit: « Elle (Isabella) me dit aussi qu’un jour essayait 
«de quitter sa maison, et que son pére prit un fusil et lui dit: “ Tu 
« ne passeras pas la grille ,, ». In testimonio vero, coram iudice reddito, 
nihil prorsus de hoc dixit, sed tantum: « Mlle Isabelle Detuncq a dit 

«4 Mr Watripon dans les dix-huit mois du mariage, qu’elle avait été 
« poussée par ses parents 4 l’épouser », quin ullimode determinaret, 
quibus modis parentes Isabellam ad matrimonium impulissent. Post 
tot tantasque contradictiones, quibus testimonium actoris, cum suis 
libellis comparatum, scatet, quamnam fidem ei praebere possimus, lucu 
lénter apparet. 

Testes, qui in iudicio steterunt, decem sunt. Primum interrogatur 
a iudice dominus Arturus Brunel, qui respondit: « Sait par Mlle De- 
« tuneg qui l’a dit 4 Mr et 4 Mme Brunel, qu’elle ésperait se’ marier 
« avec son cousin.... Tient de Mile Detuncgq, qui l’a dit en présence de 
« Mr et Mme Brunel, qu'elle avait été forcée par ses parents d’accepter 
«ce mariage. Le témoin connait Mr Detuncq comme un homme trés 
« violent et trés original. ll ne sait rien de plus.... Sait que les époux 
« Watripon ont passé chez lui la soirée du dimanche; que le mardi 
« Mr Detuneq est venu chercher sa fille, et que le samedi suivant 
« Mr Watripon recevait une assignation en divorce. Ce dimanche soir 
«les époux paraissaient tout 4 fait d’accord ». Cetera omnia, circa quae 
interrogatur, refert utpote testis de scientia aliena, seu quia audivit ab 
aliis, et praesertim a familia Watripon. 

Testis Clara Colin de Maufliéres. nihil scit de scientia propria, prae- 
terquam quod familia Detuncq carebat religiositate. 

Testis domina Leontina Armand, nata Watripon, amita actoris, 
testatur de religiositatis defectu in familia Detuncq et de eiusdem bono- 
rum fortunae inopia, matrimonii tempore. Insuper quod Isabella iam 
ante nuptias suum adamabat consobrinum, quocum, ipso nuptiarum die, 
libentissime saltavit: « A constaté que Mme Watripon n’a jamais témoigné 
« daffection pour son mari. Quant au reste, le témoin I’a entendu dire... 
« Aprés avoir, en cachette, enlevé du linge quelque jours auparavant, 
«son pére vint la chercher en l’absence du mari, tout en disant pour 
« quelques jours, et l’emmena chez lui 4 St-Maulois ». De ceteris, quae 
a iudice quaeruntur, nihil aliud refert, nisi quae ab aliis audivit. 

Testis domina Patritia Watripon, mater actoris, testatur de irreli- 
giositate familiae Detuncq; asserit quod pater Isabellae de matrimonio 
egit tantum, ut fortunae bona filiae suae compararet; eiusdem autem 
mater die postera matrimonii, dixit Leoni Watripon: « Si Isabelle s’est 
« mariée avec vous, c’est uniquement 4 cause de votre position, car 
«elle avait son cousin qui l’aimait beaucoup et qui voulait se marier 
«avec elle ». Iudici autem interroganti respondit: «...que avant le 
« mariage, Mile Detuncq ne se montrait pas aimable par Mr Léon Watri- 
«pon; elle ne pourrait pas affirmer qu'elle ne voulait pas épouser 


| 
| 


S. Romana Rota 383. 


« Mr Watripon. Quant aux persécutions et menaces graves, le témoin 
« ne sait que ce qu’on dit la rumeur publique. Elle sait que Mr Detuneg 
« est un homme violent.... Le jour du mariage, et non la veille, elle n’a 
« dansé qu’avec son cousin Lefévre... aprés le mariage Mme Watripon 
« n’a jamais témoigné d’affection 4 son mari ». Testatur insuper « que 
« Mme Watripon est allée avec son pére 4 Paris chez son cousin pen- 
« dant huit jours... que le jour du départ définitif de Mme Watripon, 
« Mr Léon Watripon s’est apercu qu’on avait essayé d’ouvrir le coffre- 
« fort, et qu’il n’y avait pas d’autre personne dans la maison ». Hoc 
autem ipse actor, ut supra vidimus, iudici denegavit. 

Testis domina Leocadia Foulon cunctis quaestionibus, sibi a iudice 
propositis, nihil aliud respondet, nisi quae ex auditu accepit, quin decla- 
ret a quibusnam audivisset: « A remarqué que Mme Léon Watripon 
« n’était pas complaisante par son mari. Pour le reste le témoin l’a 
« simplement entendu dire». 

Testis Desiderius Theodulus Delecourt pariter nihil aliud de scientia 
propria cognoscit nisi quod « Mme Watripon évitait autant que pos- 
« sible de prendre ses repas avec son mari. Le témoin a vu entrer des 
« étrangers en l’absence de Mr Watripon, a entendu le piano et des 
» chants ». 

Testis sac. Nestor Brunel, parochus ecclesiae vulgo Senarpont 
« sait par Mr l’abbé Roussel, ancien curé de Saint-Malines, que la. 
« famille Detuncq n’est pas religieuse. Il le sait aussi par Mr Cauchy, 
» voisin de la famille Detuncq, 4 Saint-Maulvis, et par un frére de ce 
« Mr Cauchy qui habite Senarpont.... Sait par les personnes énumerées 
« que Mr Detuncg est un homme trés violent... Sait que Mme Watri- 
« pon est partie pendant l’absence de son mari, c’est de notorieté 
« publique ». : 

Maioris ponderis est testimonium Mariae Sannier, sororis ipsius 
actoris. Haec testatur se scire « que la famille Detuncq n’est pas reli- 
« gieuse, ne va pas aux offices, ne respecte pas la loi de l’abstinence... que 
«la famille Detuncq a eu des revers de fortune ». Testatur quoque, 
quod in vespere diei nuptiarum domina Lefévre, mater consobrini Isa- 
bellae, ei dixit: « Mon fils ne peut s’empécher de faire danser Isabelle; 
« heureusement que votre frére n'est pas jaloux ». Insuper ait: « Le 
« lendemain du mariage le témoin a remarqué que Léon Watripon était. 
« triste, elle lui a demandé ce qu’il avait, et il lui repondu: “ Ma belle- 
« mére est venue ce matin dans ma chambre et m’a dit: - Si Isabelle 

« s’est mariée avec vous, c’est A cause de votre position, car elle avait 
« son cousin qu’elle aimait beaucoup et qui voulait se marier avec elle ». 

Subiungit, audivisse a publico rumore dominam Detuncg domino Watri- 
pon nubere noluisse, et a parentibus ad has nuptias esse coactam; et 
prosequitur: « Le témoin a spécialement entendu dire que Mile Detuncg 
« voulant quitter la maison paternelle pour se soustraire aux menaces, 
« son pére lui aurait dit, en prenant son fusil:-“‘ Si tu sors, tu ne pas- 
« seras pas la grille, A vu que, avant le mariage, Mile Detuncq n’était 
«pas aimable pour son fiancé.... Témoigne que le soir des noces se 
« trouvant présente au bal, elle a remarqué que la jeune mariée dédai- 
« gnait de danser avec son époux et qu’elle a constamment dansé avec 
« son cousin Lefévre ». 

Testis dominus Aemilius Deblaugy: « A entendu Mile Detuncq dire, 
«en presénce de son avoué Mr Lambert, qu’elle ne se serait pas mariée 
« avec Mr Watripon, si elle n’avait été forcée par ses parents et méme 
« battue plusieurs fois par eux. Le témoin a entendu dire que Monsieur 
« Detuneq est violent.... A entendu Mme Watripon lui dire dans la salle 
« des “ pas perdus ,, du Palais de Justice d’Amiens, lors de la compari- 
« tion pour instance en divorce, qu’elle détestait son mari, gu’il la 
« dégofitait, que du reste c’était un marchand de cochons ». Cetera, quae 
testis refert, ab aliis accepit. 

Testis Henricus Cauchy, in ius vocatus, iudici rescripsit se paralysi 
laborare, et ideo in urbem Rhemensem pergere non posse. Mittit autem 
suum testimonium in scriptis; quod tamen nulla iurisiurandi fide ful- 
citur. Hic asserit quod Isabella Watripon, 17 annos nata, nuptias cele- 
bravit invita, « par l’insinuation de ses parents et parce qu’elle a été 
« fort menacée par son pére». Asserit insuper, Isabellam tunc esse 
omnino insciam de his quae agebat. At contra constat ex actis Isabel- 
lam viginti annos habuisse, quum matrimonium contraxit, nec ullus 
alius testis asserit, illam ignaram fuisse de his quae agebantur. 

Demum sequitur testimonium dominae Desprez de Ligniéres, amitae 
actoris, quae testatur « que la famille Detuncgq, qu’elle connait, n’est pas 
« religieuse. ... Sait que le mariage a été recherché par les parents et par la 
« jeune fille et affirme que c’était pour la fortune.... Que Mile Detuncq n’ai- 
« mait pas Mr Watripon, mais qu’elle voulait l’épouser quand-méme. ... Que 
« Mile Detuncg n’a jamais donné de marques d’affection 4 Mr Watripon 
« avant son mariage, tout en essayant de l’attirer.... Qu’aprés le mariage 
« Mme Watripon n’a jamais temoigné d’affection 4 Mr Watripon », etc. 
Cetera quae testatur scivit vel ab ipso actore suo nepote, post matri- 
monium, ut ipsa declarat, vel ab aliis, quos minime indicat, et non- 
nulla adiungit, quae a testimonio ipsius actoris falsa deprehenduntur, 
ut, ex. gr.: quod Isabella, nuptiarum die, tantum cum consobrino sal- 

tasset; quod cum coniuge coenare noluisset; quod istius arcam aera- 
riam conata esset aperire, ut pecuniam auferret. 

De testibus in hac causa a iudice interrogatis, episcopus Ambianen. 
nullam Nobis dedit notitiam circa idoneitatem probitatemque, eo quod 
ei noti non sint, excepto tamen sacerdote Leone (forsitan Nestore) Brunel, 
cui optimum reddidit testimonium. 

Attamen Nos, omnes ut fide dignos habebimus, iuxta iuris effa- 
tum: nemo praesumitur malus nisi probetur, si tamen actorem excipias, 
qui pluribus mendaciis convictus est. Ea autem quae ex testibus eruun- 
tur, ita colligi possunt: 1° quod Isabella suum consobrinum Lefévre 
multum adamabat, eique se coniugio unire cupiebat; 2° quod illa, sive 
ante sive post matrimonium, minus benevolum animum erga Leonem 
Watripon prae se tulit; 3° quod familia Isabellae Detuneq religiosi- 
tate carebat, eiusque pater erat natura violentus; 4° quod ipsa Isabella 
duobus testibus dixit (sed tantum post suum matrimonium, imo testi 
Aemilio Deblangy post suam separationem a marito) quod, nisi a paren- 
tibus coacta fuisset, se Leoni Watripon non nupsisset. Praeter duos 
dictos testes, nempe Arturum Brunel et Aemilium Deblangy, nonnulli 
alii asserunt hoc idem se audivisse, quin determinent fontem, unde noti- 
tiam hauserint; 5° quod familia Detuncq in pecuniae penuria versa- 
batur, et ideo matrimonium filiae cum Leone meditata est, ut suam 
reficeret inopiam, quod tamen evenisse non probatur; 6° demum quod 
vespere diei nuptiarum Isabella cum suo consobrino Lefévre frequen- 
tius saltaverit. De minis autem vel aliis mediis, quibus usus sit Isa- 
bellae pater, ut eam ad matrimonium cum Leone cogeret, nullus testis 
nominatim aliquid refert, si tantum excipias Mariam Sannier, actoris 
sororem, quae de minatione cum sclopeto retulit, de qua tamen ipse 
actor in iudicio omnino siluit, quamvis in suo libello de illa mentio- 
nem fecerit. Sed testis Maria Sannier hoe asserit scivisse tantum ex 
publico rumore. 


Quod est in ture. - In hac igitur causa, in qua metus reverentialis 
probari deberetur, deest omnino testimonium illius, quae metum passa 
fuisse dicitur; deest testimonium illius, qui incussisse dicitur vel alio- 
rum ei propinquitate coniunctorum; testimonium autem actoris admitti 
nequit et ex decem testibus, qui coram iudice stiterunt, nihil determi- 
nati erui potest, ex quo probatio, sive directa sive indirecta, metus 
- incussi coniiciatur. At metus matrimonium irritans, praesumi nequit, et 
ab allegante omnino probandus est (t. Cum te non solum ff. de iis quae 
vis metusque causa). Minae, quas refert actoris soror, Maria Sannier, 
Acta, vol. X, n. 9. — 2-9-918. +23) 

nulla testium fide confirmantur; quod autem duo testes ab ipsa Isa- 
bella audivisse referunt circa coactionem ab illa passam, tempore nimis 
suspecto audivere. Uterque enim post matrimonium hoc audivit, alter 
cum iam inter coniuges Watripon exorta erant dissidia, alter cum Isa- 
bella a coniuge iam erat separata, imo in tribunali, ubi de eius divortio 
agebatur. Sed quamvis tempore non suspecto audivissent, eorum testimo- 
nium ad testimonium unius Isabellae reduceretur, quod in causa, quae 
illam plurimum respicit, fidem facere nequit. Cetera omnia quae in actis 
satis probata exstant, quaeque supra recoluimus, per se nonnisi aliquod 
possunt indicium de metu praebere. Etenim quod Isabella suo consobrino 
se nubere exoptasset, quod illum adamasset, quod cum illo nuptiarum diei 
vespere frequentius saltasset, quod Leoni Watripon parum demonstrasset 
amoris, non impediunt quominus illa cum eo voluntarie atque libere 
matrimonium contrahere potuisset; quod in facto ipsa Patritia Watripon, 
actoris mater, aperte concedit cum iudici testatur « ne pourrait pas 
« affirmer qu’elle (Isabella) ne voulait pas épouser Mr Watripon ». Imo 
actoris amita, domina Desprez de Lignier, hoc evenisse affirmat: « Sait 
« (elle) que le mariage a été recherché par les parent e¢ par la jeune 
« fille »; quamvis adiungat id illos fecisse, propter fortunam sponsi: « et 
« affirme que c’était pour la fortune ». At apprime in matrimonio distin- 
guendus est finis operis a fine operantis. Finis operis ille est, ex quo tria 
bona matrimonii exsurgunt: bonum prolis, bonum fidelitatis et bonum 
Sacramenti. Si in celebratione matrimonii finis operantis ita contrarius sit 
fini operis ut hic excludatur, tunc revera matrimonium nullum efficitur 
ex carentia voluntatis in contrahente; sed si finis operantis, seu con- 
trahentis, contrarius non sit fini operis, ita ut hic non excludatur, tunc 
matrimonii essentia servatur, et, quocumque fine matrimonium con- 
trahatur, validum est (cf. Wernz, Zus decret., tom. IV, n. 52; Gasparri, 
De matrim., n. 9). Inviolata manente validitate nuptiarum, tantum inter 
se disputant theologi utrum, si finis operantis, seu coniugum, sit vel 
pulchritudo, vel voluptas, vel generis nobilitas, vel bonorum copia, etc., 
aliquod in eo inveniatur peccatum; nec desunt qui hoc idem ab omni 
culpa excusent, quia nec pulchritudo, nec voluptas, nec generis nobi- 
litas, nec divitiae sunt res malae secundum se, et proinde malum non 
est eas quaerere in matrimonio, dummodo tamen nec principajiter nec 
solae quaerantur (Cfr. Pontium, Diana, Sanchez). Inutiliter ergo, ex eo 
quod familia Detuncgq et ipsa Isabella in matrimonio principaliter Leonis 
divitias quaerebant, conantur patroni demonstrare nullitatem contractus. - 

Quamvis igitur in capite XIV, De sponsalibus et matrimonio, et in 
capitibus XV et XXVIII, eodem titulo, et in capite « Significasti » de 

eo qui duwit in matrim., caveatur ne matrimonium sub metu contractum 
sit, quamvis etiam omnes auctores admittant quod si metus sit: a) gra- 
vis; 6) iniustus ex parte personae vim inferentis, sive quoad substan- 
tiam, sive saltem quoad modum; c) incussus ab extrinseco per causam 
liberam; d) consultus, idem in ordine ad extorquendum consensum 
matrimonialem cum determinata persona, vel cum una eligenda ex com- 
pluribus, impediat valorem matrimonii, etsi timor sit reverentialis, seu 
incussus a persona in cuius potestate nupturiens sit (modo hic quoque 
sit gravis), tamen cum nihil ex his in casu adfuisse probetur, ideo nul- 
limode metus impedimentum admitti potest. 


Quibus omnibus rite diligenterque perpensis, Nos infrascripti Audi- 
tores pro Tribunali sedentes, et solum Deum prae oculis habentes, Christi 
nomine invocato, decernimus, declaramus et definitive sententiamus, 
proposito dubio respondentes: Negative, seu non constare de nullitate 
matrimonii in casu. Actorem autem in omnes expensas iudiciales con- 
demnamus. 

Mandamus insuper Ordinariis locorum et ministris Tribunalium, ad 
quos spectat, ut exsecutioni mandent hanc nostram definitivam senten- 
tiam, et adversus reluctantes procedant ad normam Sacrorum Cano- 
num, praesertim cap. 3, sess. XXV, de ref., Conc. Trid., iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis, esse iudicaverint. 

Romae, in sede Trib. S. R. Rotae, die 3 ianuarii 1917. 


Fridericus Cattani-Amadori, Ponens. 
Petrus Rossetti. 
Raphaél Chimenti. 

L. S. 


Ex Cancellaria, S. R. Rotae 
Sac. T. Tani, Notarius. 

COMMISSIO SPECIALIS RR. PP. CARDINALIUM 


VERSALIEN. 


NULLITATIS MATRIMONII 


Die 29 febr. 1908 B. C. coniugium iniit in facie Ecclesiae cum P. D., 
sed consuetudo matrimonialis post breve tempus perturbata fuit. Mulier 
enim sibi proposuerat non nubere nisi viro qui labe contubernii esset 
immunis et hoc aperte pluries sponso sub conditione proprie dicta 
declaraverat, qui vice sua sub fide honoris iterum iterumque affirma- 
verat se labe contubernii esse exemptum. 

Post quindecim vix dies a contractis nuptiis in itinere nuptiali et 
pluries deinceps vir patefecit mulieri aliisque se amasiae adhaesisse et 
adhuc corde adhaerere. Hine gravia iurgia habita sunt, hine sententia 
separationis favore mulieris a tribunali laico lata fuit mense martio 
anni 1909. 

Anno 1910 mulier se sistit coram iudice ecclesiastico, instans ut 
suum matrimonium nullum declararetur ex capite conditionis appositae 
et non impletae. 

Plures sententiae latae fuere actrici contrariae, quibus illa haud 
acquievit, sed Ssthum supplicavit et obtinuit ut Commissioni quinque 
Emorum Patrum novum examen suae causae deferretur. Die 2 augusti 
currentis anni, adstantibus EE. PP. De Lai, Pompili, Gasparri, Giustini 
et Lega ad id deputatis, responsum prodiit matrimonium in casu nul- 
lum fuisse ex conditjone apposita et non impleta. 

Certe si 1° mulier suum matrimonialem consensum subordinavit 
conditioni proprie dictae quod vir labe contubernii in sua anteacta vita 
fuerit immunis; si 2° haec conditio ante initum matrimonium nec revo- 
cata fuit nec alio modo cessavit; si 3° demum anteacta viri vita labe 
contubernii revera infecta fuit, matrimonium est irritum ex defectu con- 
sensus ob appositam et non impletam conditionem; et in hoc omnes 
uno ore conveniunt. Quamquam enim error qualitatis, etiam dans cau- 
sam contractui, matrimonium irritum per se non reddit, quia matrimo- 
nialem consensum minime excludit, si tamen error cadit in qualitatem, 
conditione proprie dicta et usque ad matrimonii celebrationem perse- 
verante, requisitam, deficiente qualitate, et consensum eidem subordi- 

natum deficere ac proinde matrimonium viribus carere, evidens est. 
Illae igitur tres quaestiones, potius facti quam iuris, ad examen revo- 
candae sunt, ut exinde constet utrum matrimonium in casu ex hoc capite 
valeat, necne. 

In primis videamus num mulier praestiterit consensum sub ea con- 
ditione proprie dicta quod vir labe concubinatus esset immunis. 

Conditio proprie dicta tunc habetur quando pars explicito volun- 
tatis actu suum consensum existentiae alicuius qualitatis alligavit, ita 
ut si qualitas deficiat, etiam consensus, qualitati subordinatus, deficere 
debeat. [am vero ex actis habetur mulierem ante sponsalitiam promis- 
sionem colloquium cum viro habuisse, in quo eidem suam intentionem 
ita declaravit: «... subordonnant mon consentement a |’assurance for- 
« melle qu’il n’avait eu dans son passé aucune liaison suivie ... 4 trois 
« reprises je lui exprimais formellement ma volonté de ne pas épouser 
«un homme qui aurait eu auparavant une liaison suivie. ... Je désirais 
« doublement y subordonner mon consentement. ... Je mettais comme 
« condition absolue de mon consentement 4 mon mariage que celui que 
« jépouserais n’aurait jamais eu des liaisons Ssuivies. ..... Ma condition, 
« quoique n’ayant pas été renouvelée, subsistait cependant toujours aussi 
« absolue, aussi vivace.... Je n’ai pas renouvelée cette condition trouvant 
« gue layant si nettement formulée, je ne pouvais en dire d’avantage. 
« Mr D. P. avait du reste si bien compris que j’en faisait une condition 
« sine qua non de mon consentement, qu’il n’osat pas la nier dans 
« linterrogatoire ». 

Has suae intentionis declarationes se viro fecisse, mulier tempore 
minime suspecto retulit pluribus testibus fide dignis, ita ut de facto 
habiti colloquii cum relatis declarationibus nullo modo dubitare liceat. 
Iamvero has declarationes conditionem proprie dictam continere evidens 
est; et reipsa testes qui factas declarationes cognoverunt, eas de condi- 
tione proprie dicta intellexerunt. Mulier igitur ante sponsalitiam promis- 
sionem non meram, uti fieri solet, peregit de anteacta viri vita inquisitio- 
nen, sed talem ut suum consensum explicite subordinatum declaraverit 
immunitati concubinatus ex parte viri. 

Sed non sufficit quod conditio proprie dicta posita fuerit; requiritur 
insuper ut non fuerit revocata nec alio modo cessaverit ante nuptias. 

In primis dici nequit conditionem fuisse a muliere positive revo- 
catam. Nam haec revocatio est factum et facta non praesumuntur sed pro- 
bantur; atqui revocatio nullatenus probatur, imo ex actis contrarium po- 
tius deducitur: « ... ma condition, quoique n’ayant pas été renouvelée, sub- 
« sistait cependant toujours aussi absolue, aussi vivace.... Je n’ai pas 

« renouvelée cette condition trouvant que, l’ayant si nettement formulée, 
« je ne pouvais en dire d’avantage ». Nec conditionem per se cessasse 
coniici ex eo licet quod mulier ex falsa viri asseveratione acquisiverit cer- 
tudinem hunc esse contubernio immunem. Nam mulier conditionem appo- 
suit ante viri asseverationem, ideoque ante acquisitam certitudinem; 
subsequens autem certitudo nullo modo destruit conditionem antea 
appositam, sed consensus eidem subordinatus remanet, non obstante 
subsequenti certitudine, quae esse simul potest cum virtuali voluntate 
conditionata. 

Restat demum ut inquiratur num vir revera concubinariam duxerit 
vitam ante matrimonium. 

Ipse vir, ut supra relatum est, dixit uxori se concubinarias fovisse 
relationes cum quadam muliere et quidem per duodecim annos, addens: 
« Quoique vous fassiez dans l’avenir, vous n’effacerez jamais le sou- 
« venir de douze années de bonheur que ma petite amie m’a donnée. 
« Ma mére a la premiére place dans mon cceur, ma petite amie vient 
« ensuite et vous aprés. Je vous serai fidéle 4 moins que je ne rencon- 
« tre ma petite amie ». Haec viri verba mulier retulit matri suae, matri 
sponsi et aliis quos certiores antea fecerat circa colloquium ante nuptias 
habitum cum sponso et conditionem appositam. Porro si ei fides data 
est quando ante nuptias suum retulit colloquium cum viro et adiectam 
consensui conditionem, tribuenda quoque est quando refert viri con- 
fessionem, ni quis velit in contradictionem incidere. Haec insuper con- 
firmantur ex confessione facta ab eodem viro testibus indubiae fidei qui 
de hoc testati sunt. In ipso demum tribunali laico viri patronus concu- 
binatum admisisse ex actis eruitur. 

Quare quum mulier, contrahens sponsalia et matrimonium, alliga- 
verit suum consensum conditioni proprie dictae immunitatis concubinatus 
in P. D.; nihil in actis probet hanc conditionem fuisse revocatam vel ces- 
sasse; constet vero ex actis virum amasiae adhaesisse, matrimonium ab 
Emis Patribus nullum deciaratum est. 


E. Luctp1, a Secretis Commissionis. 


SUPREMUM 
SIGNATURAE APOSTOLICAE TRIBUNAL 


MONTISREGALEN. IN SUBALPINIS 


RECURSUS PRO RESTITUTIONE IN INTEGRUM 
Die Iovis 27 iunit 1918. 

In ordinario Congressu habito in aedibus Emi ac Rmi D. D. Michaelis 
S. R. E. Card. Lega, Supremi Tribunalis Praefecti, inter alia ad examen 
revocatus fuit recursus sac. Iosephi Ajmo adversus sententiam seu deci- 
sionem Huius Supremi Tribunalis, latam die 23 martii 1912, in causa 
Montisregalen., Restitutionis in integrum et Iurium, interpositum ad 
obtinendam declarationem nullitatis seu circumscriptionem praefatae sen- 
tentiae, sin minus restitutionem in integrum. Quum aytem, omnibus mature 
perpensis, recursus fundamento boni iuris destitutus appareret, rescriptum 
est ab Emo Card. Praefecto, ad normam can. 30 Leg. Prop. « Negative 

ad utrumque », addito decreto ut extenderetur brevis decisio. 


Decisio autem sequentis tenoris est: 

1. Per Bullam Episcopalem diei 22 octobris 1894, cui accessit die 
16 iulii insequentis anni recognitio civilis seu regium placet, canoni- 
catum « Viotti-Grosso » in ecclesia cathedrali Montisregalen. assequutus 
est, praevio concursu ad normam tabularum fundationis, sac. losephus 
Ajmo, qui eumdem canonicatum die 7 ianuarii 1900, obtenta paroecia 
loci Carassone, sponte dimisit. Eodem anno, nempe 1894, quo canoni- 
catus adeptus est, coepit agere cum regio Oeconomatu generali Tauri- 
nensi, ut sibimet attribuerentur fructus praebendae atque distributiones, 
quae ab initio anni 1872 deinceps defluxerant, ac in manibus Regii Oeco- 
nomatus cumulata fuerant, quo nempe ingenti temporis spatio, ob 
defectum civilis recognitionis nominationis antecessoris in canonicatu, 
sac. Ioannis Lanza, civiliter canonicatus idem vacaverat. Fructibus 
autem praebendae sacerdos Ajmo a limine valedicere coactus est, eo 
quod Oeconomatus illos sibi iure regaliae arrogans, restituere prorsus 
abnuit: quo vero ad distributiones, quae, ad normam tabularum fun- 
dationis, tres quartas partes cumulatae summae efficiebant, frustra admi- 
nistrativam viam expertus, die 3 iulii 1899 coram laico Tribunali Oeco- 
nomatum ipsum vadavit. Quum autem, lite pendente, conventus, allata — 

art. 14 tabularum dispositione, ubi legitur generalis clausula « a riserva 
« dei dritti di Sacrestia » nonnulla excepisset circa iura eventualia quae 
. ex parte Capituli obtendi possent, can. Ajmo Capitulum rogavit ut in 
causam interveniret, ad capitularia iura insimul tuenda; quod facile 
obtinuit per actum capitularem diei 6 septembris 1899. Tunc res trans- 
actione conclusa est inter Oeconomatum et can. Ajmo, cuius vi ille 
sese obligavit ad tradendam brevi manu summam lib. 12.000 canonico 
Ajmo, hic pariter se obstrinxit ad relevandum R. Oeconomatum a qua- 
cumque molestia seu praetensione ex parte Capituli. In coetu capitulari 
diei 23 martii 1900 sac. Ajmo, qui interim, factus parochus loci Caras- 
sone, canonicatum dimiserat, post exhibitam hanc transactionem Capitulo 
declaravit ac sese obligavit de suo repensurum quidquid iuris Capitu- 
lum demonstraret in vindicatam summam; qua declaratione fretus Capi- 
tulum suum consensum transactioni in scriptis dedit, simulque tres 
capitulares delegit qui de iuribus ul supra forsan Capitulo spectantibus 
cum eodem sac. Ajmo agerent. 

2. Deinceps acta silent; donee a. 1904 Sacrae Concilii Congrega- 
tioni exhibita apparet, per tramitem Episcopi Montisregalen., Capituli 
petitio, ut Sacra Congregatio determinare dignaretur quotam partem 
de praefata 12.000 libellarum summa Capitulo forsan spectantem, sicque 
determinatam solvere sacerdotem Ajmo adigeret. Causa de more instru- 
cta, eadem Sacra Congregatio in plenario conventu diei 22 augusti 1908 
rescripsit: « Dimidiam partem summae 12.000 libellarum tribuendam 
«esse Sacristiae Cathedralis, eamque solvendam esse a can. Ajmo, 
« annuis ratis ab Episcopo determinandis ». At sac. Ajmo obtemperare 
renuit, instantissime postulans ut de re iterum, impetrata in integrum 
restitutione, in supremo Hoc Tribunali ad tramitem iuris cognoscere- 
tur. - Sacratissimo Principe benigne adnuente ut quaestio ad Apostoli- 
cam Signaturam remitteretur, cum facultatibus necessariis et opportunis 
ut Ea videret tum super restitutione in integrum, tum super merito 
causae, res, utraque parte uberrime informante, funditus pertractata est 
in Plena Signatura die 23 martii 1912, relatore Emo ac Rmo P. D. D. 
Francisco Cardinali Cassetta, propositisque dubiis: 1) An sit locus resti- 
tutioni in integrum in casu et quatenus affirmative: 2) Utrum can. Ajmo 
ius habeat retinendi swummam in casu, an potius teneatur ipsam persol- 
vere Capitulo. Eminentissimi Patres responderunt: Ad 1) Negative; ad 
2) Provisum in primo; condemnato can. Ajmo in expensis. 

3. Adversus hanc sententiam nunc recursus interponitur, ut eadem 
nulla declaretur et irrita, utpote substantialiter errore facti vitiata. 
Huiuscemodi vitium substantiale putat recurrens inveniri in eis sen- 

tentiae verbis, quibus describitur canonica conditio beneficii Viotti- 
Grosso, sub antecessore can. Lanza. Cedo verba: « Die 6 ianuarii 1871 
« canonicatus vacavit, eumque, facto periculo, obtinuit sacerdos loannes 
« Lanza, qui in possessionem eiusdem beneficii iuxta leges canonicas rite 
« immissus fuit. At quoniam iste canonicatus extra numerum XII eorum 
« beneficiorum, quae civilis potestas admittit, exstabat, Civile Gubernium 
« sanctionem vulgo “ Regio Placet ,, bullae episcopali collationis dene- 
« gavit. Quamobrem can, IJoannes Lanza numquam choro interfuit » etc. 
Contendit porro recurrens hasce tres assertiones veritati non respon- 
dere: constat enim ex actis, Can. Lanza numquam ab a. 1872 ad a. 1894 
Regium Placet postulasse, ideoque nec occasionem quidem fuisse Guber- 
nio illud denegandi; adest etiam in actis declaratio ipsius Oeconomi 
Generalis sic concepta: « Si dichiara constare dagli Atti di questo Eco- 
« nomato Generale, che il canonicato Viotti Grosso é uno dei canoni- 
« cati legalmente conservati nel Capitolo Cattedrale di Mondovi » ; denique, 
quod gravius, constat ex actis canonicum Joannem Lanza ne semel qui- 
dem in capitulo Montisregalensi praesentem fuisse, multoque minus 
capitulariter sui beneficii possessionem cepisse. Postremus hic facti error, 
pergit recurrens, omnimode et substantialiter in dispositionem senten- 
tiae influit: enimvero semel admisso canonicum Lanza possessionem 
cepisse sui beneficii, iam istud vacans dici nequit, nec de iure nec de 
facto: universasque distributiones in absentia illegitima canonici perci- 
pere debuit procul dubio Capitulum quod iure accrescendi fruebatur, 
sive ex lege communi, ut non vacat recolere, sive ex iure speciali, tum 
Constitutionum Capitularium, tum tabularum fundationis: ibi, n. 11: 
« Che ove il Canonico per il tempo provvisto del Canonicato... si renda 
« assente... per maggior tempo delli mesi due senza alcuna legittima 
« causa... in questo caso le distribuzioni... cedino e spettino a favore... 
«dei signori Canonici ». Sed contra, stante quod canonicus nunquam 
possessionem ceperit, beneficium vacans, saltem de facto, censeri debuit 
et debet: idque confirmatur evidentissime praxi Apostolicae Datariae, 
quae beneficii collationem, etiam a se factam, nisi sequatur canonica 
possessio, nullo modo considerat, sed illud « vacans ut prius » deinde 
conferre solet. At vero vacantis beneficii distributiones, ex tabulis funda- 
tionis in casu, successori. reservantur: ibi, art. 14: « Che il Capitolo 
« abbia il comodo e beneficio del tempo di quattro mesi per fare detta 
« nomina ogni qualvolta che il canonicato verra a vacare, in qual men- 
« tre li redditi delle distribuzioni cedino a beneficio del canonico nomi- 
« nando ». Quamobrein cardo totius controversiae in hoc sistit num 
canonicus Lanza, antecessor sac. Ajmo, possessionem ceperit, necne: 

et quum sententia in hoc erraverit, affirmativam partem amplectens, 
concludit recurrens, eadem sustantiali vitio irrita declaranda est. 

4. Verumtamen obiecta haec gravamina fundamento destituta facile 
apparent. In primis nullo modo recipiendam esse constat praefati art. 14 
interpretationem, utpote iam in praecedenti disceptatione explosam, in 
qua abunde demonstratum est, quod vel legenti apparet, verba « in 
« qual mentre », non repraesentare ea quae statim antecedunt « ogni 
« qualvolta che il canonicato verra a vacare » (quae verba nullam postea 
consecutionem requirunt, quum sint ipsa complementum, et neces- 
sarium omnino, eorum quae praecedunt « per fare la detta nomina »); 
sed potius repraesentare quae longius ab initio ponebantur: « il tempo 
«di quattro mesi ». Quae praecedentium Judicum interpretatio nullo 
solido, immo ne novo quidem, argumento impetitur, proindeque pro- 
banda est. Igitur etiam dato, non concesso, canonicum Lanza _ posses- 
sionem non cepisse, ac propterea beneficium vacasse, nondum de bono 
iure successoris ad distributiones, durante vacantia, exceptis primis 
quatuor mensibus, maturatas constaret. 

5. Quod vero attinet immissionem in possessionem, animadverteadan 
est prostare in actis documentum quo facta illa perhibetur, quamvis 
non capitulariter. Ait enim eo documento, se subsignans una cum can- 
cellario canonico Ramorino Episcopus Montisregalensis: « Teque, A. R. 
« D. Ioannem Lanza, ibidem, ut supra seu coram Nobis, praesentem 
« et acceptantem, in veram, realem et actualem possessionem dicti Cano- 
« nicatus cum ei adnexa praebenda ac adnexorum iurium et pertinen- 
« tiarum praedictorum, per bireti nostri capiti tuo impositionem posuimus, 
« misimus et induximus, ponimusque mittimusque et inducimus, praesen- 
« tium tenore, stallum tibi in choro, locum et vocem in capitulo dictae 
« Ecclesiae Nostrae Cathedralis... cum plenitudine iuris canonici assi- 
« gnando... [In quorum omnium fidem et singulorum testimonium has 
« Nostras manu propria firmatas et in vim publici instrumenti redacta 
« per Cancellarium Nostrum infrascriptum fieri ac subscribi et sigillo 
« Nostro communiri iussimus. Datum etc.... praesentibus ibidem Illmho 
«fosepho Martini, canonico Ecclesiae Cathedralis, et ..... testibus ad 
« praemissa omnia adstantibus, vocatis atque rogatis ». 

6. Iamvero, ut Doctores unanimi ore tradunt, innixi celebri cap. Si 
Capitulo de concess. praeb., 1. III, tit. VI1 in 6°, quamquam verum sit, 
possessionem capiendam esse capitulariter, aliterque factam non valere, 
excipiendus est casus in quo Capitulum ipsum praestet impedimentum, 
ne capiatur. Sic praeclarus De Luca: « E regola che si deve pigliare 
«il possesso capitolarmente, e che altrimenti non suffraga, ogni qual- 

« volta che non nasca il mancamento dello stesso Capitolo, il quale 
« legittimamente interpellato a doversi congregare, ricusi di farlo, ovvero 
« che artifiziosamente lo sfugga, mentre in tal caso la regola é certa 
« che basta di prenderlo, come si pud, anche non capitolarmente » (Il 
Dottore volgare, vol. III, lib. 12, c. 20, a. 2); Barbosa: « Tribus aliis modis 
« limitatur haec resolutio et 1) stante consuetudine non capiendi pos- 
« sessio capitulariter; 2) quando capitulum, nulla urgente ratione, dene- 
« gavit tradere possessionem, quia tunc non capitulariter facta habetur 
« ac si capitulariter facta fuisset; Beltram, ad Greg. XV, decis. 364, n. 7 
« vers. “ verum praeallegata conclusio,,.... Et semper existente aliquo 
«impedimento propter quod possessio capitulariter adipisci nequeat, 
« sufficit si aliter acquiratur... ut aliis decisionibus relatis fuit decisum 
« in Nullius Praeposit. Castri Durantis, coram b.m. Rambaldo 4 iul. 1623: 
« “Et quod in ecclesiasticis, possessio habetur pro tradita ubi fuerit prae- 
« stitum impedimentum ex recursu ad iudices laicos,, » (De Can. et dign., 
c. XV, n. 10 ss). Monacelli: « Possessio canonica, quomodocumque capta, 
« etiam non capitulariter, est manutenibilis, quando Capitulum posses- 
« sionem capi denegat vel impedit sine iuxta causa » (Formul., p. III, 
tit. 3 ad form. 10, adn. 4. Cfr. Bouix, De Capit., P. I, sect. [V, cap. X 
p. 188); quam doctrinam ultro complectitur et ampliat Codex Iuris 
Canonici, can. 1442 ubi statuit, in casu impedimenti, dispensationem 
ab Episcopo in scriptis obtentam, stare loco ipsius possessionis. 

Hane autem possessionem, etiam non capitulariter, potuisse tradere 
ipsum Episcopum, minime videtur ambigendum: « Generatim enim qui 
« beneficium conferendi, is etiam possessionis tradendae ius habet» 
(Devoti, Inst. Can. 1. II, tit. 14, lect. V, § 36); quin imo in litteris colla- 
tionis mandatum Episcopi de immittendo in possessionem, canonicis 
dirigi solet hisce vervis « Quocirca N. N. committimus plenarie, vicesque 
« nostras in Dino delegamus, quatenus Te in eiusdem Ecclesiae cano- 
« nicum et in fratrem recipiant, stallum in choro tibi assignent, etc. ». 
Cfr. quoque form. rel. a Monacellio 1. c.: « et in realem etc. possessio- 
« nem auctoritate nostra per R. D. Archidiaconum cui nostras vices com- 
« mittimus immitti mandamus». Atqui non est dubium posse quempiam 
facere per seipsum quod potest facere per alium. 

7. Igitur, ut in casu nostro constet de plena, canonica, et manute- 
nibili possessione capta a Can. Lanza, superest tantummodo evincere 
ex actis impedimentum quominus capitulariter ipse possessionem ceperit, 
praestitum seu oppositum fuisse ab eodem Capitulo. Sed huiusce rei 
irrecusabile argumentum ipse recurrens in novis exhibitis documentis 
suppeditavit, actis allegando rescriptum S. C. Concilii diei 2 maii 1874 

(dum Lanza possessionem cepit 20 iun. 1871) quo decernebatur « attentis 
« peculiaribus rerum adiunctis, praevia dispensatione ab assuetis pos- 
« sessionis formis, susceptionem in Choro, praesenti maiore Canoni- 
«corum numero, habendam esse loco et vice formalis possessionis pro 
« omni iuris effectu », dummodo de eadem in actis saltem secretis con- 
staret; in precibus enim huic rescripto praeviis haec leguntur: « Il 
« Vescovo di Mondovi espone, che quattro ecclesiastici, in varii tempi 
« dopo l’incameramento dei beni della Chiesa (15 augusti 1867) sono 
« stati investiti con tutte le forme volute dai ss. canoni, di quattro pre- 
« bende appartenenti alla massa della cattedrale. I medesimi perd non 
« poterono oltenere (dal Capitolo) il possesso dei rispettivi canonicati, 
« perché questo fatto si sarebbe considerato come violazione della legge, e 
« i canonici che avessero dato il possesso, sarebbero incorsi in una pena- 
« lita, perché i nuovi prebendati non avevano ottenuto il R. Placet ». 
Quae omnia facile complentur ex publicis documentis: notissima siqui- 
dem est, legis 15 aug. 1867, n. 3848 « per la liquidazione dell’asse 
« ecclesiastico » art. 6 dispositio: «I canonicati delle chiese cattedrali 
«non saranno provvisti oltre il numero di 12» itemque art. 8, leg. 
11 aug. 1870, n. 5784, alleg. P. « che devono ritenersi soppressi nelle 
« chiese cattedrali i canonicati che eccedono il numero di 12»; sed 
insuper attendenda dispositio art. 270 cod. poen. sard. a. 1859, tunc 
temporis adhuc vigentis: « Qualunque contravvenzione alle regole vigenti 
« sopra la necessita dell’assenso del Governo per la pubblicazione od 
« esecusione di provvedimenti relativi alla religione ... sara punita, secondo 
«i casi, col carcere estensibile a sei mesi, 0 con multa estensibile a 
« L. 500». 

8. Ex quibus simul collatis evidentissimum fit, tunc temporis, ab 
anno videlicet 1867 ad an. 1874, Capitulum Montisregalense prorsus 
detrectasse, metu praefatarum poenarum, possessionem capitulariter tra- 
dere noviter institutis donec praeterea 12 adhuc Canonici exstarent; in 
quem casum non est dubium incidisse provisionem quoque factam in 
personam Canonici Lanza. Nec etiam est dubium, impedimentum illud, 
quamquam indirecte seu mediate ab alio, nempe a Gubernio laicali qui 
eam legem, tulit, praestitum fuisse, tamen illud Capitulum suum fecisse, 
et immediate, directe, reapse ipsum Capitulum illud praestitisse seu 
opposuisse. Ergo vere hic in casu sumus possessionis quae a capitu- 
lari susceptione excusatur, et alio quocumque modo suscepta, valet. 
Nihil itaque reprehendendum est in impetita sententia, quum haec 
asserit < canonicus Lanza in possessionem eiusdem beneficii, iuxta leges 
« canonicas, rite immissus fuit »; non solum enim quae iuxta normam, 

sed etiam quae iuxta exceptionem a lege permissam, iuxta legem seu 
rite fieri dicenda sunt. Posita autem hac possessionis susceptione, ut 
fatetur recurrens, irrecusabilis est sententiae ipsius sancita dispositio. 
Quamobrem supervacaneum videtur quod ultra opponitur, errare nimirum 
sententiam, dum canonicatum istum extra numerum duodenarium civi- 
liter recognitorum asserit fuisse; nec ideo timeri a Lanza potuisse Regium 
Placet umquam sibi denegatum iri. Id quidem est verbis colludere. Stante 
enim legis vetito « che non si provvedano canonicati oltre i 12» stante 
quod a. 1872, quum Lanza institutus est, iam 18 canonicatus provisi 
erant, manifestum est canonicatum illum « illud extra duodenarium 
« numerum mansisse », donec eius possessor in hunc numerum introire 
valuerit et voluerit: quod non obstat quominus, nunc, post ingressum 
jn duodenarium numerum, ab a. 1895 illud beneficium sit, prout decla- 
ravit anno 1911 Oeconomus Regius, « uno dei canonicati legalmente 
« conservati »; manifestum quoque est, eum qui talem canonicatum 
ante a. 1895 possidebat, numquam sperare potuisse sibi recognitionem 
regiam concessam iri, quod satis est ne substantialiter errare dicenda 
sit sententia, dum habet « Civile Gubernium sanctionem bullae episco- 
« pali collationis denegavit ». 

9. Quum igitur omnia et singula recurrentis gravamina, diligenti exa- 
mine perpensa, boni iuris fundamento destituta apparerent, quumque 
signanter non demonstraretur ex his defectus competentiae, aut defe- 
ctus mandati, quod exigebatur ut ad normam art. 4 Regularum N. 0O., 
coll. cum can. 1892 C. J. C. sententia nulla declararetur, nec etiam de 
manifesta constaret iustitia rei iudicatae ad normam can. 1905 C. I. C. 
ut novum causae examen, praevia restitutione in integrum, concedi 
posset, hinc negativa responsione recursus in utraque parte reiicendus 
erat prorsusque reiectus fuit. 


Atque ita edictum est, etc. non solum, etc., sed et omni, etc. 
Datum Romae, in Sede Supremi Tribunalis, hac ipsa die Iovis 
97 iunii 1918. 


Ubaldus Mannucci, Signaturae Votans. 


L. S. 


VISA 
Evaristus Lucidi, S. A. S. T. a Secretis. 


Aloisius Scialdoni, Notarius. 

DIARIUM ROMANAE CURIAE 


S. CONGREGAZIONE DEI RITI 


Martedi 13 agosto 1918, presso I’ Emo e Rmho Signor Cardinale Vincenzo 
Vannutelli, Ponente della Causa di Beatificazione ossia dichiarazione del mar- 
tirio dei Venerabili Servi di Dio Mattia Marumba, Carlo Luanga e Soci, di 
« Uganda » nel Vicariato Apostolico di Nianza Settentrionale dell’Africa cen- 
trale, si 6 tenuta la Congregazione dei Sacri Riti Antipreparatoria; nella quale 
dai Rmi Prelati e dai Consultori Teologi si é discusso il dubbio sopra il mar- 
tirio e la causa del martirio, segni o miracoli dei suddetti Venerabili, uccisi, 
come si asserisce, in odio alla fede. 


SEGRETERIA DI STATO 


NOMINE 


Con Biglietti della Segreteria di Stato il Santo Padre si @ degnato di 
nominare: 


3 agosto 1918. L’ Emo signor cardinale Donato Sbarretti, Protettore delle 
Suore Agostiniane Serve di Gesi e Maria. 


6 > » L’Emo signor cardinale Gaetano De Lai, Protettore della 
Chiesa Collegiata dei Ss. Paolino e Donato in 
Incca. 

17 > » lL’ Emo signor cardinale Raffaele Merry del Val, Protettore 


della Congregazione delle Suore della Carita di 
S. Carlo di Nancy. 


Con Brevi Apostolici il Santo Padre si é degnato di nominare: 


Protonotari Apostolict ad instar participantium: 
18 aprile 1918. Mons. Pietro E. Blessing, della diocesi di Providence. 
24 luglio » Mons. Luigi Testi, della diocesi di Sarsina. 
22 agosto » »Mons. Raffaele Canale Oberti, della diocesi di Santa Fé. 


| 
| 
| 

Prelati Domestici di S. S.: 
18 aprile 1918. Mons. Carlo C. Duray, della diocesi di Providence. 


24 > » Mons. Alfonso Arrigoni, della diocesi di Sarsina. 
30 » » Mons. Domenico Ruffinatto, dell’archidiocesi di Torino. 
9 agosto » Mons. Francesco Todisco, della diocesi di Bisceglie. 
16 > » Mons. Aniceto Ferrazza, della diocesi dei Marsi. 
21 » » Mons. Clemente Micara, Uditore della Nunziatura apostolica 
di Vienna. 
ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 


La Commenda dell’ Ordine Piano: 


27 agosto 1918. Al sig. conte Francesco Bezzi Scali, cadetto aiutante delle 
Guardie Nobili Pontificie. 


» » » Al sig. conte Filippo Aluffi Pentini, cadetto delle Guardie 
Nobili Pontificie. 

» » » Al sig. Stanislao dei conti De Witten, cadetto delle Guardie 
Nobili Pontificie. 

» > » Al sig. conte Filippo Sarazani, cadetto delle Guardie Nobili 
Pontificie. 

> » » Al sig’ comm. Pietro Mencacci, cadetto delle Guardie Nobili 
Pontificie. 

» » » Al sig. Enrico dei conti Paolini, cadetto delle Guardie No- 


bili Pontificie. 


La Commenda con Placca dell’Ordine di S. Gregorio Magno, classe civile: 


7 agosto 1918. Al sig. dott. Pietro Giuseppe De Rada y Gamio, segretario 
della Legazione del Peri: presso la Santa Sede. 


La Commenda dell’Ordine di S. Gregorio Magno, classe civile: 


12 agosto 1918. Al sig. cav. Domenico Mordacchini, della diocesi di Sutri. 
21 » » Al sig. cav. Vincenzo Cavalletti, di Roma. 


Il Cavalierato dell’Ordine di S. Gregorio Magno, classe civile: 


30 Wglio 1918. Al sig. rag. Umberto Gazzetti, dell’archidiocesi di Bologna. 
7 agosto » Al sig. avv. Adolfo Negretti, segretario generale della « Nic- 
cold Tommaseo ». 
19 » » Al sig. Antonio Guglielmo van Thiel, délla diocesi di Bois- 
le-Duc. 


| 


Acta Apostolicae Sedis - Commentarium Officiale 


ll Cavalierato dell’Ordine di S. Silvestro Papa: 


29 luglio 1918. Al sig. dott. Pietro Giovanni Kintz, della diocesi di Harlem, 
8 agosto » Al sig. Nicola Pabeff, dell’archidiocesi di Scopia. 
» » » Al sig. Paolo Medici, di Roma. 


MAGGIORDOMATO DI SUA SANTITA 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


6 agosto 1918. Mons. Alfredo Sperling, dell’archidiocesi di Birmingham. 
23 > » Mons. Polydoro Justino Stockman, della diocesi di Monte- 
rey-Los-Angeles. 
» Mons. Patrizio J. Fisher, della medesima diocesi. 
Camerieri d’onore in abito paonazzo di S. S.: 
12 agosto 1918. Mons. Giorgio Dorangrichi, della diocesi di Monreale. 
23 » » Mons. Giuseppe Neri, di Roma. 


Cameriere d’onore di Spada e Cappa soprannumerario di S. S.: 


6 agosto 1918. ll sig. Raimondo de Leonarte, dell’archidiocesi di Valenza. 

